Američka privredna komora - Dnevni list Danas\nPočetna » Američka privredna komora\nIako skoro dve trećine anketiranih kompanija (60 odsto) ima teškoće u poslovanju, zaposlenost planiraju da zadrže na postojećem nivou, pokazalo je drugo po redu istraživanje Američke privredne komore u Srbiji (AmCham) o uticaju COVID-19 na poslovanje.\nPiše: Danas Online 22. 5. 2020.\nAmCham: Pet mera za smanjenje negativnih efekata korone na privredu\nAmerička privredna komora u Srbiji (AmCham) smatra da pored prioritetne borbe za živote i zdravlje naših građana, moramo preduzeti aktivnosti za očuvanje što većeg broja radnih mesta u privredi Srbije.\nDepozitni sistem za upravljanje ambalažom i ambalažnim otpadom samo uz dogovor s industrijom\nAmerička privredna komora (AmCham), Nacionalna alijansa za lokalni ekonomski razvoj (NALED) i Udruženje pivara Srbije upozorili su danas da Nacrt zakona o izmenama i dopunama Zakona o ambalaži i ambalažnom otpadu, neće biti dobra osnova za uspostavljanje funkcionalnog i održivog depozitnog sistema.\nPiše: Beta 9. 3. 2020.\nAmerička privredna komora: Poslovna klima u Srbiji slabija nego lane\nČlanice Američke privredne komore (AmCham) u Srbiji ocenile su danas da je poslovna klima slabija nego lane a da je najveći izazov dostupnost radne snage.\nGodfri: SAD nude stoprocentnu podršku strateškom prioritetu Srbije\nAmerički ambasador u Beogradu Entoni Godfri izjavio je danas da SAD nude stoprocentnu podršku strateškom prioritetu Srbije – razvoju demokratske i napredne evropske države, koja živi u miru sa susedima, demonstrira vladavinu prava i poštuje prava svojih građana.\nPiše: FoNet 12. 11. 2019.\nAmerička privredna komora u Srbiji (AmCham) saopštila je da je od danas do 19. oktobra Beograd domaćin američkih privrednih komora iz cele Evrope.\nAmerička privredna komora: Unapređenje pravosuđa prioritet investitorima u Srbiji\nPredsednica Američke privredne komore (AmCham) Jelena Pavlović rekla je danas da su investitorima u Srbiji efikasniji rad pravosuđa i vladavina prava na prvom mestu prioriteta za unapređenje poslovnog okruženja.\nAmerička privredna komora dodelila nagradu genetičaru Miodragu Stojkoviću\nAmerička privredna komora (AmCham) saopštila je danas da je svoju godišnju nagradu za izuzetnost – „Hero“ dodelila genetičaru Miodragu Stojkoviću.\nPiše: Beta 26. 2. 2019.\nAmerička privredna komora: Prepreke regionalnoj trgovini odvraćaju strane investitore\nAmerička privredna komora na Kosovu ocenila je da prepreke regionalnoj trgovini ometaju američke poslovne operacije u regionu i čine Kosovo manje atraktivnim za američke i druge strane investitore.\nAmCham pokrenuo šesti ciklus programa za studente i menadžere u Srbiji\nAmerička privredna komora u Srbiji (AmCham) danas je pokrenula šesti ciklus edukativnog programa za studente i mlade menadžere „AmChamps – mladi lideri promena“.\n„Cilj HResursa razmena iskustva između privrede i države“\nAmerička privredna komora u Srbiji danas je, u saradnji sa kabinetom predsednice Vlade Srbije, predstavila program usavršavanja javnih službenika u Srbiji „HResurs“, u okviru koga će državni službenici naredna tri meseca razmenjivati znanja i iskustva sa svojim kolegama iz privatnih preduzeća.\nUručene diplome učesnicima programa „Mladi lideri promena“\nUčesnicima pete generacije programa „Mladi lideri promena“ danas su svečano uručene diplome, čime je okončan prvi deo programa u kome su ove godine učestvovala 22 studenta pod mentorstvom 22 uspešna mlada menadžera iz kompanija članica Američke privredne komore u Srbiji, najveće nezavisne poslovne asocijacije u Srbiji.\nIzabrana predsednica Američke privredne komore\nZa predsednicu Upravnog odbora Američke privredne komore (AmCham) izabrana je dosadašnja prva potpredsednica Jelena Pavlović, generalna direktorka kompanije Filip Moris internešenel.


Završna egzibicija “Adria Toura” između Đokovića i Džumhura 5. jula u Sarajevu – TVSA.BA\nPonedjeljak, 23 Maja, 2022 7:33\nNaslovna/Vijesti/Sport/Završna egzibicija “Adria Toura” između Đokovića i Džumhura 5. jula u Sarajevu\nZavršna egzibicija “Adria Toura” između Đokovića i Džumhura 5. jula u Sarajevu\nSrijeda, 3 Juna 2020, 14:09\nPrvi kontigent od 1.000 ulaznica za humanitarni teniski događaj “Adria Tour”, koliko je danas pušteno u prodaju, rasprodat je za rekordnih sedam minuta.\nPrema podacima kompanije “Ticket Vision”, na čijem sajtu i blagajnama su se mogle nabaviti karte, interesovanje za turnir u Beogradu od 12. do 14. juna je bilo nezapamćeno.\n“Hvala svima na ovolikom interesovanju i želji da kupovinom karte budu deo ‘Adria Toura’ i tako se nađu u prilici da na delu vide mene i neke od najboljih tenisera sveta. Ujedno, svi koji su nabavili ulaznice pomogli su programe Fondacije ‘Novak Đoković’ za unapređenje ranog razvoja naše dece koje u Srbiji sprovodi”, rekao je jedan od najboljih svjetskih tenisera Novak Đoković.\nOsim u Beogradu teniski “Adria Tour”, koji organizuje Đoković, od 12. juna do 5. jula trebao bi se održati još u Zadru, Crnoj Gori i Banjaluci. Završna egzibicija “Adria Toura” između Đokovića i najboljeg bh. tenisera Damira Džumhura planirana je za 5. juli u Sarajevu.


Sjajnim koncertom The Frajli zatvoren drugi Štrand Summer Fest\nSjajnim koncertom The Frajli zatvoren drugi Štrand Summer Fest\nČetiri dame su, posle niza uspešnih koncerata, ponovo nastupile u Novom Sadu i poklonile Novosađanima fenomenalan koncert na kojem su uživali posetioci svih uzrasta.\nPre nastupa The Frajli održan je izbor za Miss Štranda 2018 u saradnji sa kompanijom Miss Srbija. Miss Štranda, Aleksandra Kaločanj, plasirala se direktno u finale Miss Srbije 2018 i odlazi sa ostalim finalistkinjama u Grčku na pripreme. Prva pratilja, Jovana Radosavljević, plasirala se direktno u finale Miss Vojvodine.\nOsim što su Štrandaroši imali priliku da uživaju u muzici i lepoti, imali su priliku i da budu humani. Prethodnih dana prikupljao se novac za devetogodišnjeg Nikolu koji boluje od cerebralne paralize i kojem je potreban novac za operaciju. Nikoli možete pomoći slanjem SMS poruke 311 na broj 3030.\nNa zatvaranju festivala prikupljao se novac za Draganu Stanimirov koja ima 19 godina i boluje od adenokarcinoma IV stepena. Dragani možete pomoći slanjem SMS poruke 501 na 3030.\nDrugi po redu Štrand Summer Fest otvoren je 21. juna ispod Mosta slobode, a tokom dva meseca Štrandaroši su imali priliku da uživaju u različitim sadržajima. Pratilo se Svetsko prvenstvo u fudbalu i finale Vimbldona na video bimu, svakog petka zainteresovani su vežbali sa Trening centrom Tajs i organizovana je igranka kao u dobra stara vremena, svake subote salsa žurka, a nedeljom se plesala zumba. Najmlađi posetioci su učestvovali u različitim aktivacijama za decu, a posebno im je bila interesantna prezentacija novosadske policije – konjica, čamac sa posadom, patrole na motoru, biciklima, psi…


JU Služba za zapošljavanje Tuzlanskog kantona uz podršku Vlade Švicarske, danas je svečano otvorila rekonstruisani Biro za zapošljavanje u Tuzli.\nCilj rekonstrukcije bio je prilagođavanje fizičkog prostora novim metodama rada koje će Služba provoditi u narednom periodu.\nBiro za zapošljavanje Tuzla već nekoliko mjeseci primjenjuje novi metod rada, a adaptirani prostor sa moderno uređenim prostorijama, tehničkom opremom i obučenim zaposlenicima omogućuje pružanje kvalitetnije usluge nezaposlenim osobama.\nUz efikasniju evidenciju putem Šalter sale, nezaposlene osobe uključene u savjetodavni proces će uz podršku stručnog osoblja i izradu individualnih planova za zapošljavanje imati više šanse za pronalazak radnog mjesta.\nKljuč za integraciju nezaposlenih lica na tržište rada leži u poboljšanoj i kontinuiranoj komunikaciji sa poslodavcima sa jedne strane i intenzivnom radu sa nezaposlenim licima sa druge strane. Ovakva podjela organizacije rada omogućava više vremena za rad sa nezaposlenim licima i poslodavcima.\nOtvaranju Biroa Tuzla prisustvovali su Premijer TK, Bego Gutić, Ministrica za rad i socijalnu politiku TK, Danijela Simić, direktor GOPA-e i rukovodilac YEP-a, dr Ranko Markuš, predstavnici Ambasade Švicarske u BiH, te drugi brojni zvaničnici i predstavnici institucija i organizacija sa područja Tuzlanskog kantona, kao i brojni poslodavci.


Ponavlja se glasanje za predsednika Srbije u Velikom Jasenovcu - Zaječarska hronika\nGradska izborna komisija grada Zajеčara saopštila je da ćе na biračkom mеstu broj 28 u Domu kulture u Vеlikom Jasеnovcu biti ponavljeno glasanja na izborima za prеdsеdnika Srbije.\nPonovljeniu izbori biće održani u subotu, 16. aprila a građani će moći da ostvare svoje glasačko pravo od 7 do 20 časova.\nPravo glasa na ponovljеnim izborima za prеdsеdnika Rеpublikе na biračkom mеstu broj 28 ima 194 birača sa tеritorijе Vеlikog Jasеnovca.\nBirači koji nisu u mogućnosti da lično dođu na biračko mеsto iz zdravstvеnih razloga, osobе sa invaliditеtom i nеmoćna stara lica, mogu da obavеstе Gradsku izbornu komisiju grada Zajеčara o potrеbi da glasaju van biračkog mеsta, do pеtka 15. aprila u vrеmеnu od 7,30 do 15,30 na broj tеlеfona 019/444-600.\nNa dan glasanja, birači koji nisu u mogućnosti iz naprеd navеdеnih razloga da lično dođu na biračko mеsto, o potrеbi da glasaju van biračkog mеsta mogu da obavеstе Gradsku izbornu komisiju grada Zajеčara najkasnijе do 11 časova na broj tеlеfona 019/444-600 ili nеposrеdno birački odbor najkasnijе do 11 časova.\nTagovi: izbor predsednikaponavljanje glasanjaveliki jasenovac\nPrethodno Kladovo: Likovni konkurs“Trajanov most: između mašte i istorije”\nSledeće Prezentacija investicionih mogućnosti istočne Srbije u Pančevu


ODIHR: Sprečiti zloupoterbu položaja i pritisak na birače tokom izborne kampanje | EurActiv Serbia\nKancelarija za demokratske institucije i ljudska prava (ODIHR) pozvala je vlasti u Srbiji da preduzmu mere kako bi se sprečili zloupotreba državnih resursa tokom izborne kampanje i pritisak na birače, kao i da urade reviziju biračkog spiska i povećaju transparentnost finansiranja kampanja.\nU konačnom izveštaju Specijalne misije za procenu izbora, koju je ODIHR uspostavio za posmatranje parlamentarnih izbora u Srbiji 21. juna, navodi se da zakonske promene, u skladu s međunarodnim obavezama, treba da budu usvajane posle javnih rasprava, a da osnovni aspekti izbora ne treba da budu menjani u godini pre izbora.\nU izveštaju, objavljenom 7. oktobra, se podseća da je parlament pred izbore usvojio izmene izbornog zakona, "uključujući o pitanjima o kojima nije bilo javne rasprave, suprotno međunarodnim obavezama i dobroj praksi".\nPodseća se da su među izmenama i smanjivanje cenzusa za izborne liste i formula za bolje predstavljanje lista nacionalnih manjina.\n"Iako amandmani omogućavaju lakše predstavljanje u parlamentu, nekoliko sagovornika Specijalne misije ODIHR-a tvrde da je cilj tih izmena smanjivanje posledica bojkota opozicije", navodi se u izveštaju.\nMeđu glavnim preporukama ODIHR-a je da bitni propisi treba da budu uključeni prvenstveno u zakone, koje usvaja parlament, a da tehnička pitanja i detalji treba da budu regulisani podzakonskim aktima, uključujući instrukcije Republičke izborne komisije (RIK).\nODIHR je istakao i da vlasti treba da spreče da se na birače vrši pritisak, uključujući zaposlene u državnim institucijama i preduzećima i onima koji su povezani sa državom. Slučajevi navodne prinude moraju biti detaljno istraženi a odgovorni pojedinci kažnjeni.\nODIHR je ocenio da regulatorni okvir za finansiranje kampanje i njegova primena ne obezbeđuju transparentnost, integritet ni odgovornost za finansiranje kampanje.\nDa bi se povećala transparentnost, ODIHR preporučuje izmenu zakona kako bi se izveštaj o prihodima i troškovima kampanje objavljivao pre dana izbora, a da zaključci Agencije za borbu protiv korupcije budu obavezni i objavljeni u kasnijoj fazi.\nU izveštaju se navodi i da birački spiskovi treba da budu dostupni javnosti i da zakoni o jedinstvenom biračkom spisu i zaštiti ličnih podataka budu usaglašeni.\nTakođe preporučuje da se rok za podnošenje žalbi i donošenje odluka RIK-a i Upravnog suda produži u cilju efikasnog rešavanja sporova.\n"Nezavisnost Regulatornog tela za elektronske medije (REM) treba da se poveća, a njegove odgovornosti tokom predizbornog perioda treba da budu eksplicitno definisane zakonom i proširene na sve aspekte medijskog izveštavanja o izborima", jedna je od glavnih preporuka ODIHR-a.\n"Nezavisnost javnih servisa treba da bude povećana obezbeđivanjem dovoljnog i održivog finansiranja, čime će biti eliminisana zavisnost javnih servisa od državnog budžeta", navodi se u preporukama.\nU izveštaju se navodi i da nije bilo jasnog razlikovanja uloga predsednika Srbije i lidera Srpske napredne stranke Aleksandra Vučića i da je "zamagljena linija" između kampanje SNS i medijskog izveštavanja o predsedniku i vladi, uključujući odgovor na krizu izazvanu pandemijom.\n"Većina televizijskih kanala sa nacionanom frekvencijom i većina listova promovisali su vladine politike. Nekoliko medija koji su nudili alternativne poglede nisu dali efikasnu protivtežu, dovodeći u pitanje raznolikost stavova dostupnih biračima u tradicionalnim medijima", ocenio je ODIHR.\nU izveštaju se dodaje i da je autocenzura podstaknuta pretnjama, napadima i pritiskom na novinare i medije, zajedno sa nedostatkom finansijske nezavisnosti.\nOcenjneno je i da su Nadzorni odbor formiran radi nadgledanja kampanje i REM bili pasivni u praćenju medijskog sadržaja, ali da je REM na kraju kampanje zabranio nekoliko predizbornih reklama.\nODIHR je ocenio da je RIK efikasno organizovao izbore, da su se na biralištima koje je posetila posmatračka misija ODIHR-a izbori odvijali bez problema i da su procedure generalno ispoštovane.\nIpak, "Specijalna misija ODIHR-a je uočila slučajeve i primila kredibilne izveštaje o kršanjeima izborne tišine u korist vladajuće partije".


Stojanoviću prvo vreme na treningu - PLUMRACE\n7. 09. 2013. Comments (0) Views: 721 Brzinski, Motociklizam\nNa kvalifikacionim treninzima za pretposlednju trku Istočnoevropskog šampionata u brzinskom motociklizmu, koja se održava na avio pisti vojnog aerodroma u Batajnici viđene su žestoke borbe u svim klasama. Pomenuto takmičenje boduje se kao finalna trka Otvorenog šampionata Srbije, a u klasi 600 super sport vlada najveća neizvensost kada je u pitanju borba za šampionsku titulu.\nNenad Stojanović Cvrle trenutno brani tri titule šampiona u klasi 600 SS, jednu u Istočnoevropskom, drugu u šampionatu Bugarske i treću u nacionalnom prvenstvu i baš zbog toga mu je bilo potrebno da se na zvaničnim treninzima u borbi protiv štoperice, domogne prvog startnog mesta na nedeljnoj trci. Drugo vreme u klasi „ima“ Rumun Paskota, dok je treći Miloš Milovanović. Igor Arsić trenutno vodeći u klasi startovaće iz drugog reda sa četvrtog startnog mesta i neophodno mu je da na trci bude što bliže Stojanoviću, zbog bodovne razlike.\nU klasi do 125 SP nije bilo nikakvih iznenađenja, gde voze još golobradi mladića i te kako željni dokazivanja. Najbrži na treningu bio je Martin Vugrinec, koji je i vodeći u klasi Istočnoevropskog šampionata. Drugo vreme ostvario je Nikola Gajić, a treći je Đorđe Rakić.\nMotohepening klasu do 600 kubika sa starta će predvoditi Stevan Petrović ispred gosta iz Turske Furkana Erlinga, a treći je Srđan Gavrilović. Ista klasa, ali na „mašinama“ do 1000 kubika na prvom mestu ima će Dejana Radulović, drugo vreme u vlasništvu je Aleka Lentela, a treći je Draženko Tintor.\nU najjačoj klasi do 1000 štok sport najbrži na treningu bio je Miloš Milovanović, za njim sledi Goran Stojanović, a treći je Miloš Mijailović najprijatnije iznenađenje ove godine.\nSvečano otvaranje zakazano je za 12 časova, a strat prve trke 15 minuta kasnije.\n» Brzinski, Motociklizam » Stojanoviću prvo vreme na treningu


Kancelarija za mlade Glavnog grada na Sajmu mladih preduzetnika\nKancelarija za mlade Glavnog grada na Sajmu mladih preduzetnika koji se održava danas u Podgorici, na svom štandu predstavlja dosadašnje aktivnosti i planove za naredni period. Osim toga, predstavnici Kancelarije korsite ovu priliku da, u direktnom razgovoru sa mladima, čuju njihove predloge, savjete i sugestije kako bi što bolje odgovorili potrebama mladih ljudi Podgorice.\nZahvalnice za podršku ispred Glavnog grada dobili su Vladimir Rajičić šef Biroa za ekonomsku saradnju i podršku biznis zajednici i Vladimir Pavićević ispred Sekretarijata za rad, mlade i socijalno staranje.\nPodsjećamo, Drugi Sajam mladih preduzetnika održava se u Delta City-ju u organizaciji Unije mladih preduzetnika i uz podršku Ministarstva sporta u Vladi Crne Gore, Kancelarije za mlade Glavnog grada Pogorica, Biroa za ekonomsku saradnju i podršku biznis zajednici Glavnog grada i Investiciono razvojnog fonda. Cilj Sajma je promocija mladih preduzetnika i njihovih biznisa, kao i promicija i motivisanje mladih ljudi da započnu svoje biznise.


Vaskularni Centar "Popović" - Novi Sad\nRodoljuba Čolakovića 8, Novi Sad\n069 10 55 055\nKonsultacije za uklanjanje kapilara\nVaskularni Centar Popović predstavllja jedinstvenu ustanovu koja se bavi integrisanim tretmanom bolesnika koji imaju vaskularna oboljenja.\nSmatramo da je čovek jedinstveno ali i kompleksno biće i znamo da na nastanak i razvoj oboljenja utiču brojni faktori zbog čega je potreban integrativni pristup koji integriše savremene dijagnostičke procedure sa raznim modalitetima lečenja bolesnika. Čovek je komplikovano biće a pristup u kome se posmatra kao izolovana vena, arterija ili neki posebni organ nije dobar. Potrebno je terapijski algoritam primeriti svakom pacijentu po naosob i primeriti vrstu tretmana stanju i vrsti bolesti.\nZbog ovih činjenica smatramo da je multidisciplinarni pristup najbolji, a u dijagnostici i lečenju bolesnika u Vaskularnom Centru Popović učestvuje najiskusniji tim lekara i medicinskih sestara dok se primenjuju najsavremenije terapijske procedure.\nLekari saradnici su uglavnom profesori i nastavnici Medicinskog fakulteta i utkali su svoje veliko znanje i iskustvo u svakodnevnu kliničku praksu Centra.


menadžer « Pavle Bašić 帕夫莱·巴希奇\nTag Archives: menadžer\nČak i za one koji ne bi da idu tako daleko, angažovanje konsultanata poseduje privlačnost. Ekspertski autsorsing nudi fleksibilnu upotrebu dobro obučene grupe menadžera i stručnjaka – gornji ešalon kojeg konsultantska kuća Accenture naziva “tečnom radnom snagom” (liquid workforce). Angažovanje konsultanata – koji su i inače angažovani na sličnim projekta na nekim drugim mestima – pouzdano je i brzo.\nPostoje, međutim opasnosti, koje se u brzini mogu prevideti. Jedna od njih je da kompanije, ponesene aktuelnim trendom „iznajmljivanja“ konsultanata, počnu da kupuju off-the-shelf rešenja, ona koja su već ranije „otštancovana“ i „kao sa stalaže“, dakle već gotove proizvode koji su nekada nekome pomogli u poslovanju. Ovakve solucije čine da i vi počnete da poslujete kao i svi ostali – vaša rešenja i biznis modeli postaju međusobno sve sličniji. Konsultanti rado prodaju slične i već rabljene ideje, kao i slične metode za vrbovanje klijenata. Tako i usud „druženja“ s konsultantima ima svoju realnu cenu: svako može da ih angažuje, pa, samim tim, i sve poslovne ideje i modeli ubrzo postaju opšte mesto, predvidljivo i sveprisutno.


FUP-ov izvještaj protiv čelnika sarajevskog aerodroma - Krivična prijava protiv predsjednika N/FS BiH Elvedina Begića — Radio Velkaton : Radio Velkaton\nRadio Velkaton > Bosna i Hercegovina > FUP-ov izvještaj protiv čelnika sarajevskog aerodroma – Krivična prijava protiv predsjednika N/FS BiH Elvedina Begića\nFUP-ov izvještaj protiv čelnika sarajevskog aerodroma – Krivična prijava protiv predsjednika N/FS BiH Elvedina Begića\nFederalna uprava policije podnijela je Kantonalnom tužilaštvu u Sarajevu izvještaj o počinjenom krivičnom djelu protiv Ivana Veličana, direktora Međunarodnog aerodroma Sarajevo, Bakira Karahasanovića, bivšeg direktora aerodroma, te Elvedina Begića, aktuelnog pomoćnika direktora sarajevskog aerodroma i predsjednika Fudbalskog saveza BiH. Sva trojica su osumnjičena za zloupotrebu položaja i ovlaštenja, sklapanje štetnog ugovora, te nesavjestan rad u službi, čime su Međunarodnom aerodromu Sarajevo nanijeli štetu od 1,7 miliona maraka.\nPomoćnik direktora Sarajevskog aerodroma i predsjednik Nogometnog saveza BiH Elvedin Begić jutros je saslušan u FUP-u, ali je uspio izbjeći kamere FTV-a. Dan ranije iskaz je dao i direktor Aerodroma Ivan Veličan. Begić i Veličan, zajedno sa bivšim direktorom Aerodroma Bakirom Karahasanovićem, osumnjičeni su za više krivičnih djela.\nIstragom su utvrđene nezakonitosti prilikom provođenja javne nabavke za izgradnju objekta za smještaj avio-cateringa i restorana društvene ishrane, zaključenja ugovora sa preduzećem – izvođačem radova u vrijednosti višoj od 2.500.000 KM sa PDV-om, a da pritom nije postojalo odobrenje Federalnog ministarstva prostornog uređenja za njegovo građenje, te isplate avansa istom preduzeću u iznosu od preko 460.000 KM sa PDV-om, saopćeno je iz Federalne uprave policije.\nOvaj sumnjivi posao, netom nakon općih izbora početkom 2011., u ime Aerodroma ugovorio je bivši direktor Bakir Karahasanović. Posao je povjeren građevinskoj kompaniji Butmir, čiji je vlasnik jedan od aktera afere Reket u kojoj su pod istragom bili čelnici SDP-a. Nakon što je iste godine Vlada FBiH smijenila Karahasanovića, a na njegovo mjesto imenovala Ivana Veličana, donesena je odluka o promjeni namjene objekta, a za svrhe gradnje objekta, Aerodom je ukupno isplatio više od 700.000 KM firmi Butmir.\nOsim ovog posla, direktori Aerodroma su prijavljeni i za nezakonito zapošljavanje. Tako su posao dobili, između ostalog, Samra Budimlić-Ahmethodžić, sestra bivšeg kantonalnog ministra policije Muhameda Budimlića, sin inspektora SIPA-e Slađana Čerkeza, kao i sestra Midhata Terzića, direktora Sarajevo-osiguranja, dok je za direktora marketinga u ovom javnom preduzeću imenovan sin generalnog direktora Ivana Veličana.\nUtvrđeno je, kako se navodi, i da je zapošljavanje u JP Međunarodni aerodrom Sarajevo u vremenskom periodu 2011.-2012. godina vršeno suprotno propisima koji regulišu navedenu oblast. Na nezakonit način su zaposlene najmanje 33 osobe, po principu „neposredno poznati kandidat“ na preporuke direktora sektora JP Međunarodni aerodrom Sarajevo, čime su uskratili i ograničili pod jednakim uslovima pravo na slobodno zapošljavanje nezaposlenim osobama koje se vode na evidencijama nezaposlenih osoba nadležnih službi za zapošljavanje. Ukupna šteta pričinjena JP Međunarodni aerodrom Sarajevo naprijed opisanim postupanjem odgovornih osoba iznosi najmanje 1.735.000 KM.\nIstragom je utvrđeno i nesavjesno postupanje odgovornih osoba u JP Međunarodni aerodrom Sarajevo prilikom planiranja i otvaranja carinskog skladišta – bescarinske prodavnice CD Shop u Sarajevu, a kom prilikom je preduzeću prouzrokovana šteta u iznosu od najmanje 44.000 KM, kao i prilikom zaključivanja štetnog ugovora sa jednim preduzećem iz Sarajeva, što je za posljedicu imalo štetu i iznosu od najmanje 27.000 KM.


Gejts o „čipovima u vakcinama“: Jednostavno me ne zanima kuda se krećete - Jutarnje.rs\nRešavanje klimatskih promena bila bi “najneverovatnija stvar koju je čovečanstvo učinilo”, smatra osnivač kompanije Majkrosoft milijarder Bil Gejts, odbacujući teorije da je upotreba vakcina navodno način za ugrađivanje čipova i praćenje ljudi.\nGejts se, međutim, smeje kad ga pitaju o tome.\nOn smatra da je okončanje pandemije koronavirusa u poređenju sa rešavanjem pitanja klimatskih promena „vrlo, vrlo lako“.\nGejtsova pažnja usmerena je na to kako tehnologija može da pomogne da se pređe put od 51 milijarde tona gasova sa efektom staklene bašte, koliko svet obično izbaci u atmosferu svake godine, do nula tona.\nPrethodni tekstTerzić: Dug Crvene Zvezde je 30.000.000 evra\nSledeći tekstSve je spremno za istorijski meč Zvezda – Milan! Zlatan Ibrahimović stiže na megdan šampionu Srbije!


Korona brojke ponovo rastu, a nisu samo žurke problem! - Beograd24\nKorona brojke ponovo rastu, a nisu samo žurke problem! SLEDE NOVE RESTRIKCIJE?\nDANAS NOVA SEDNICA KRIZNOG ŠTABA\nAutor Kurir\t Postavljeno Mar 1, 2021\nNema ublažavanja mera pre kraja januara”, “nije realno govoriti o ublažavanju mera pre Sretenja”, “pozitivnih mora da bude trocifren broj u danu pa da popuštamo mere”, to smo mogli da čujemo od struke početkom godine i bili smo pre samo nekoliko nedelja jako blizu popuštanju mera, ali onda je došao produženi vikend i sav trud je pao u vodu.\nNajpre je broj novozaraženih početkom godine bio ispod 1.500, tačnije 18. januara registrovano je još 1.317 novih slučajeva i taj nivo je održavan neko vreme, popuštanja mera nije bilo, ali se o tome s vremena na vreme govorilo.\nMeđutim, početak februara doneo je nove korona brojke koje su premašile 2.000 novozaraženih, a umesto popuštanja mera posle Sretenja, vratili smo se na priču o pooštravanju.\nStruka sve vreme upozorava da nema opuštanja, da moramo da budemo disciplinovani iako se vakcinacija sprovodi po planu, ali izgleda da ni ovi apeli nisu urodili plodom.\nKorona žurke su sve češće, a okupljanja većeg broja ljudi od dozvoljenog sve učestalija, takođe smo imali i produženi vikend i puna skijališta, jednostavno mere se nisu poštovale i upravo to nas je dovelo do ponovnog rasta broja novozaraženih.\nDa smo umesto korak napred krenuli unazad potvrdio je svojim analizama i profesor informacionih tehnologija Petar Kočović.\nOn je putem grafika pokazao da smo umesto iz “popstar” zone sišli u tamno-ljubičastu zonu, broj novozaraženih nas je samo unazadio i poslao u lošiju, tamno-sivu zonu sa 500 do 1.000 novozaraženih na 100.000 stanovnika u poslednjih 14 dana. Više o tome pročitajte ovde.\nPooštravanje mera sve izvesnije\nKurir 2763 tekstova 12 komentari\nPala presuda: Nikola Sarkozi osuđen na zatvorsku kaznu


Naser Orić: Bolje da me pomilovao Budimir nego Kačavenda\nNaser Orić: Bolje da me pomilovao Budimir nego Kačavenda\nSarajevski advokat Vasvija Vidović demantovala je tvrdnje Tužilaštva BiH da je među osuđenicima koji su dali novac za pomilovanje i zločinac i bivši oficir armije BiH, Naser Orić, prenose „Nezavisne novine“.\nKao njegova dugogodišnja braniteljka Vasvija Vidović za Slobodnu Bosnu kaže da je molbu za pomilovanje Orića, zajedno s obimnom dokumentacijom, predala krajem septembra 2011., a da je predsednik Federacije BiH odluku doneo tri meseca kasnije.\nVidovićeva pojašnjava da je Naser Orić osuđen u junu 2009. na dvije godine zatvora, zbog nedozvoljenog držanja oružja i municije, ali da je istovremeno oslobođen krivice po optužnici koja ga je teretila za iznudu. Budući da je prethodno skoro sedam meseci proveo u pritvoru, Orićev advokat je uložio apelaciju Ustavnom sudu Federacije i Ustavnom sudu BiH (koje su u međuvremenu usvojene), zbog kršenja ljudskih prava i diskriminacije njenog branjenika.\nVasvija Vidović dodaje i da mu je, uprkos činjenici da je Naser Orić jedini osuđenik u Federaciji koji je proveo u zatvoru sedam mjeseci zbog nedozvoljenog držanja oružja (maksimalna je kazna iznosila pola godine), odlukom Živka Budimira ostatak kazne preinačen na četiri godine uslovne osude.\nNaknadno smo kontaktirali i samog Orića, koji je na pitanje da li je kupio slobodu dao kratki komentar.\n„Bolje da me pomilovao general Živko Budimir nego Vasilije Kačavenda“, odgovorio je, kroz smeh zločinac i nekadašnji oficir u armiji BiH, Naser Orić.


Iako je Partizan pobedom protiv Anderlehta prošao u Ligu šampiona, Partizanov stadion ne ispunjava uslove UEFA za utakmice Lige šampiona.\nZbog toga će u narednim nedeljama crno-beli morati užurbano da rade na rekonstrukciji tribina, preciznije na izgradnji dodatnih novinarskih kabina. Najveći problem do sada je predstavljalo to što Partizan nema potrebnu građevinsku dozvolu, koju nije mogao ni da dobije pre nego što se usvoji detaljan urbanistički plan za deo grada na kojem se nalazi stadion.\nMeđutim, posle plasmana u Ligu Šampiona, taj problem nekako je nestao. Naime, kako je potvrdila pomoćnica ministra za građevinu i urbanizam Aleksandra Damjanović-Petrović, za izvođenje građevinskih radova koje Partizan mora da obavi da bi stadion ispunjavao uslove za organizovanje utakmica u Ligi šampiona, detaljni urbanistički plan, kako se ispostavilo, nije potreban.\nOvo je u suprotnosti sa njenim ranijim izjavama, još iz perioda kada su crno-beli bili daleko od plasmana u najelitnije klupsko takmičenje u Evropi, po kojima je DUP ipak bio neophodan.\n„Detaljan urbanistički plan za zonu u kojoj se nalazi Partizanov stadion radi se već dugo i nikako da se usvoji, a bez tog dokumenta dozvola ne može da se izda“, rekla je početkom jula Damjanović-Petrović.\n#dozvola za gradnju #dozvole #gradnja stadiona #partizan #stadion\nPartizanu se otvorile sva vrata od kako se plasirao u ligu sampiona. Ala ce sad tu biti love… za pranje.


Vreme 825 - Medjuvreme\nPremijera Srbije Vojislava Koštunicu ne čudi to što Marti Ahtisari nije dobio Nobelovu nagradu za mir. On je to objasnio za "Večernje novosti":\n"Da je Ahtisari pomogao da se dođe do pravičnog i sporazumnog rešenja, i Srbija bi ga zdušno podržala da dobije ovu nagradu."\nIz novinarskih krugova se saznaje da je do redakcija tri ozbiljna dnevna lista stigla sugestija i platežno pokrivena ponuda da umesto naslovnih stranica u subotnjem izdanju, prvog dana referenduma o Predlogu ustava, objave oglas, poziv na referendum.\nTo bi bio presedan i, koliko znamo, predlog je odbijen, a to je dobro i za onoga ko je hteo to da uradi. Jednima od dnevnih novina, koje se, istina, ne pominju u ovoj radikalnoj ponudi, već se zamera što oglašavaju referendum na svojoj trećoj stranici.\nBogoljub Karić, lider PSS-a, proteklih osam meseci skriva se od policije. U intervjuu za "Politiku" objašnjava da je njegova stranka "više nego spremna za izbore": "Ova vlast nije izvukla istorijsku pouku koja je usađena u gen srpskog naroda. Ako nekog kinjiš, mučiš, proganjaš, guraš u politički ili egzistencijalni egzil, ako se razmećeš tuđim parama i izigravaš ‘velikog dušebrižnika’, a penzioneri sede pored kontejnera umesto u parku, milioni nezaposlenih ne vide svoje bolje sutra – onda samo oholi robovlasnik ne oseća unutrašnji naboj." Karić kaže i da se "po žestini medijske hajke" protiv njega i njegove porodice iskreno zabrinuo da se pred sudom ne nađu i njegova majka Danica i otac Janićije "pod optužbom da su učinili zločinačko udruživanje s ciljem mog rađanja".\nBloku političkih i nevladinih organizacija koje pozivaju na bojkot referenduma o novom ustavu Srbije pridružile su se i organizacije koje se bore za prava seksualnih manjina. Na konferenciji za novinare održanoj u Međunarodnom pres centru u Beogradu, argumente za bojkot referenduma iznele su Lepa Mlađenović iz Organizacije za lezbijska ljudska prava Labris, Jelena Anđelovski iz Novosadske lezbijske organizacije i Biljana Kovačević-Vučo iz Komiteta pravnika za ljudska prava. Prema rečima Lepe Mlađenović, mreža organizacija za prava lezbijske i gej populacije ne prihvata Predlog ustava, jer njime nije izričito imenovana njihova seksualna orijentacija. Konkretno, najsporniji su oni članovi novog ustava koji regulišu zabranu diskriminacije i govora mržnje, pravo na slobodno okupljanje i definišu brak kao zajednicu muškarca i žene. U članu 21 stoji da je zabranjena diskriminacija po osnovu rase, pola, nacionalnosti, veroispovesti, ali nigde eksplicitno nije navedena seksualna orijentacija. Isti je slučaj i sa članom koji propisuje podsticanje uvažavanja razlika. Mlađenovićeva je kao sporan istakla i član Predloga ustava koji govori o slobodi okupljanja. Ovaj član kaže da se sloboda okupljanja može ograničiti ako je to neophodno radi zaštite javnog zdravlja, morala, prava drugih ili bezbednosti Republike Srbije. Iako se na prvi pogled može učiniti da ovaj član može ići u prilog seksualnim manjinama, aktivistkinje za lezbijska i gej prava imaju drugačija iskustva. "Ova ‘prava drugih’ zapravo su prava prvih", kaže Lepa Mlađenović i nastavlja: "Kada smo svojevremeno od Ministarstva za ljudska prava tražili pravo na okupljanje i organizovanje lezbijske i gej parade, dobili smo odgovor da oni moraju da štite i prava drugih, odnosno onih koji se osećaju ugroženo od strane lezbijske i gej populacije." Dok se sve ono što pripadnici seksualnih manjina smatraju spornim u navedenim članovima možda još i može rešiti donošenjem odgovarajućih zakona, sasvim je izvesno da oni neće imati pravo na sklapanje braka. Naime, brak je Predlogom ustava definisan kao zajednica između muškarca i žene. Osvrćući se na ovaj član, Mlađenovićeva je istakla da lezbijske i gej vanbračne zajednice evidentno postoje u Srbiji, pa je skandalozno da Ustav ne reguliše nešto što postoji. O nedostacima ovakvog rešenja govorila je i Biljana Kovačević-Vučo. Ističući da, bez obzira na svoja dva prezimena, ne podržava brak, jer smatra da je to mešanje države u privatni život, Vučo je rekla da ovakva definicija braka nije dobra iz ekonomskih razloga: "Bračni partner nalazi se u prvom naslednom redu i prilikom prenosa vlasništva imovine na njega ne plaćate nikakav porez. Ako ste homoseksualne orijentacije, da biste svoju imovinu preneli na pratnera, morate da platite izuzetno visok porez." Poredeći Predlog ustava sa Poveljom o ljudskim i manjinskim pravima, takozvanom malom poveljom, koja je bila jedan od konstitucionalnih akata državne zajednice SCG, Vučo je ukazala na to da je bračna zajednica u maloj povelji bila definisana mnogo povoljnije za lezbijsku i gej populaciju: "Tu se kaže da je zajamčeno pravo na brak na osnovu pristanka budućih supružnika, i to je sve. Nigde se ne pominju muškarac i žena, čime je u novom ustavu ‘zacementirano’ da ljudi drugačije seksualne orijentacije nemaju nikakva prava i da to ne može da bude regulisano zakonom."\nMreža lezbijskih i gej organizacija nije se odlučila za bojkot referenduma samo zbog razloga koji pogađaju njih lično. Po njihovom mišljenju, sramno je to što je izostala javna rasprava o Predlogu ustava. Na ovo se osvrnula i Biljana Kovačević-Vučo, koja je na početku svog izlaganja naglasila da ne želi da se ova konferencija za novinare shvati kao doprinos javnoj raspravi: "Na neki način se to ‘spinuje’ u medijima. Kao ‘niste imali javnu raspravu, a pogledajte kako se svakog dana prikazuju diskusije na tu temu’. To je klasičan način da se prikrije nemanje volje države da usvoji primedbe građana i da fingira javnu raspravu." Inače, upravo odsustvo javne rasprave jeste razlog zbog kog ceo "bojkotaški blok" ne poziva građane da na referendumu glasaju protiv Ustava. Po njihovom mišljenju, referendum je legitimacija Predloga ustava koji uopšte ne bi smeo da bude u proceduri.\nNekadašnji predsednik SCG Svetozar Marović, kako piše podgorički "Dan", mogao bi da pokrene biznis sa bivšim italijanskim premijerom Silviom Berluskonijem. List navodi da je Marović nedavno boravio u Milanu i Parizu, gde je sa Berluskonijem i francuskim predsednikom Žakom Širakom razgovarao o poslu.\nLežanje i gostovanje\nAleksandar Vučić, generalni sekretar SRS-a, objašnjavajući da ova stranka ne zloupotrebljava referendumsku kampanju za svoju promociju, kaže za "Press": "A šta drugi rade, kao Mlađan Dinkić sa sloganom ‘Srbija na 1. mestu’ i svojom fotografijom, neka im je na čast. Oni poručuju i da ‘Nema stajanja’! Pa, na šta pozivaju glasače, na ležanje. A šta da kažemo o strankama koje su dobile novac, a nemaju nikakvu kampanju."\nDubravka Filipovski, potpredsednica Nove Srbije, stranke koja je dobila novac od države za referendumsku kampanju, ali nema bilborde, spotove i plakate, na pitanje na šta su potrošili novac, kaže: "Najviše novca potrošili smo na putovanje naših funkcionera po Srbiji, koji u direktnom kontaktu s građanima objašnjavaju zašto nam je važan novi ustav. Naš lider i ostali funkcioneri dosta gostuju na lokalnim televizijama."\nNacionalni savet za saradnju s Tribunalom u Hagu oslobodio je dvadeset tri svedoka obaveze čuvanja tajne, kako bi mogli da svedoče u postupcima pred Haškim sudom. Pozitivno je odgovoreno i na šest zahteva za dostavljanje dokumentacije koje su uputile odbrane optuženih. U saopštenju saveta kaže se da je ovim još jednom potvrđena spremnost za saradnju s Hagom i spremnost za ispunjavanje međunarodno preuzetih obaveza.\nNa pamfletima oblepljenim po čitavom Beogradu mogu se videti oglasi za "unovčavanje čekova". Osoba koja je ostavila svoje kontakte na oglasu kaže da "unovčava čekove na 15, 30, 45 i 60 dana odloženog", uz proviziju koja zavisi od počeka. Kada obavi dogovor, građanin koji se javio na oglas samo treba da lično donese čekove u centar grada. Međutim, stručnjaci, podsećajući da je je reč o krivičnom delu, upozoravaju građane koji se javljaju na oglas da postoji mogućnost da im svi čekovi budu unovčeni istog dana, a da unovčavanje čekova na ovaj način može doći i pod nadležnost Uprave za sprečavanja pranja novca Ministarstva finansija, kao i Ministarstva unutrašnjih poslova, budući da se na ovaj način novac nepoznatog porekla ubacuje u legalne tokove. U Narodnoj banci Srbije kažu da je dužnost građana da o ovakvim radnjama obaveste nadležne organe.\nAgencija za lekove i medicinska sredstva Srbije izdala je atest za "gardasil", vakcinu protiv virusne infekcije koja može da izazove rak grlića materice. Prema informacijama iz ove agencije, stručna tela u Srbiji tek treba da odluče o tome da li će poštovati preporuku proizvođača, po kojoj je "gardasil" namenjen devojkama i ženama starosti od 14 do 26 godina. Prema najnovijim podacima, u Srbiji od raka grlića materice godišnje oboli 1400 žena, dok njih 330 umre od ove bolesti.\nJoš od marta, aprila, neka bude marta od aprila, Valjevska skupština ne uspeva da se sastavi, nema taj kvorum, ali republička vlada, resorno ministarstvo za lokalnu samoupravu, i taj pravni ekspert Lončar, nikako da stave na dnevni red uvođenje privremenih mera. Reklo bi se, iako je od legalista, mnogo je.\nAjmo redom, na oni lokalni izbori, jesen 2004, predsednik opštine, i to ubedljivo, post’o kandidat Nove Srbije dr Jovan Tomić. Svi rekli svaka čast, dobar stručnjak, hirurg, pošten, u politici – nekoliko puta poslanik SPO-a, posle Nove Srbije – od ‘90. Doktor na svoje ime povuk’o i listu Nove Srbije, koja je, ima i toga, formirala skupštinsku većinu sa odbornicima radikala, dve socijalističke partije, i onima što su se upisali kod Karića. Posle konstitutivne sednice, na kojoj je većina zamenila dva odbornika koji nisu hteli sa socijalistima, odbornici DS-a, DSS-a i LS-a bojkotuju sednice jerbo su smatrali da je to učinjeno mimo zakona. To većinu nije zabrinulo, uzeli da vrše vlast. Međutim, pojedini odbornici počeli da ucenjuju, većina bila tesna, direktorsko mesto za ovoga, pos’o za onoga, to se ispunjavalo, ali zahtevi postali veliki i veći, najstručnijih, najsposobnijih i najpoštenijih bilo preko svake mere, i Skupština ne uspeva da se sastane od marta, ajde aprila. U Lončarevom ministarstvu prvo tumačili, da se nisu stekli uslovi, a od početka septembra, otkad se Skupština i ne saziva, i otkad je Skupština, ko’e i kao, zvanično zatražila uvođenje privremenih mera, ništa ne tumače jerbo Vlada ima važnija posla.\nZa to vreme, za sve ovo vreme, Nova Srbija, po svoji kapaciteti, i svoje vizije, vrši vlast. Dođe Onaj njihov prvi novosrbin plus ministar i na Pomaže bog eto asfalta do manastira Lelić, Ćelije, Jovanja, ako mu još otpevaju Mala moja, eto pet kilometara asfalta ‘de ‘oće, što će reći u nekom selu gde mu izvrše doček. Tako Valjevo, koje i za prethodne vlasti nije bilo negde, stiglo do nigde, sve funkcioniše po inerciji, privreda u autu, gasifikacija dalje od futura, deponiju blokirali građani... a Nova Srbija, protivno svakom zakonu i svakom zdravom razumu, na vlasti, kako i ne bi kad Koštunica, ‘de stigne, primiče Velju do sebe.\nPrema poslednjim studijama koje će verovatno uticati na dalji način razvoja tržišta igrica, gotovo dve trećine onlajn igrača je ženskog pola. Ipak, kada su 1990. godine slične studije utvrdile da žena igrača ima mnogo više nego što je očekivano, na tržištu su se naglo pojavile "ženske igrice", koje nisu ostvarile gotovo nikakav uspeh. Prema istraživanjima, samo u SAD postoji oko 117 miliona osoba koje svakodnevno igraju video-igrice od kojih su oko 70 odsto muškarci. Oko 40 odsto aktivnih igrača su tinejdžeri, a oko osam odsto je starije od 45 godina. Oni su počeli sa ovim hobijem kada je gejmerska industrija još bila na početku, i nastavili da igraju i u srednjim godinama.\nUprava za zaštitu životne sredine počeće ove nedelje projekat čiji je cilj oporavak populacije mrkih medveda. U Nacionalnom parku Tara, stručnjaci će uloviti dva medveda koji će biti prebačeni na lokacije u severoistočnom delu Srbije. Medvedi će biti uspavani, obeleženi i bezbedno prebačeni na novo prebivalište.\nTadija Marković iz sela Dulene kod Kragujevca odstrelio je zver tešku oko četrdeset kilograma, svetlonarandžaste boje, očnjaka većih od vučjih. Kako tvrdi, podseća na šakala, ima rep sličan lisičjem, nije podivljali pas lutalica, niti vuk. Pretpostavlja se da je upravo ova životinja prethodnih mesec dana po šumadijskim selima poklala više od pedeset ovaca i jagnjadi. Sveta Madžarević, predsednik Lovačkog udruženja "Šumadija", kaže da niko još ne zna o kakvoj je životinji reč. U međuvremenu, kragujevački Štab civilne zaštite doneo je odluku da se hitno uputi pomoć domaćinstvima koja su pretrpela štetu u iznosu od 30.000 do 130.000 dinara. Najavljene su i nove hajke.\nBeograd: Srpski Pentagon\nMinistarstvo odbrane Srbije, navodno, nije zadovoljno ponudom da zauzme samo 25.000 kvadratnih metara jednog krila zgrade bivšeg Saveznog izvršnog veća (tj. vlade blaženopočivše SFRJ) odnosno Palate federacije (takođe blaženopočivše). Ministarstvo odbrane bi htelo celu zgradu, sve u svemu oko 60.000 (tačnije, 64.256) kvadratnih metara, jer bi time "u potpunosti bile zadovoljene potrebe Vojske". Ukratko, 744 kancelarije, 13 sala za konferencije, šest salona i tri dvorane.\nA loša vest glasi da već neka nadležna ovdašnja direkcija za državne nekretnine ima još zahteva, pa će se u Palatu možda useliti Ministarstvo unutrašnjih poslova. Ili kabinet predsednika Srbije (Borisa Tadića, konkretno).\nNa onaj plato s fontanom ispred Palate staju tačno četiri stara Dubrovnika ili gotovo ceo "stari" Beograd i to je dovoljno kao metafora relativnosti istorijskih ili stvarnih odnosa veličina. Možda bi vredelo zamisliti se nad banalnim pitanjem zašto nikome nije palo na pamet da se u zgradu useli neki od mnogobrojnih ovdašnjih muzeja koji hronično (već vekovima, bez mnogo preterivanja) pate od nedostatka ili nepostojanja prostora. Spram ideje da se u Palatu useli neko ministarstvo ili kabinet, čak i predlog da se cela stavi pod stakleno zvono i ostavi prazna kao što jeste, Muzej ničega na primer, deluje bolje.\nAvijacija: Piloti na alko-testu\nProšle nedelje je kod Nove Pazove prinudno sletela "utva 75" Vojske Srbije. Reč je o letelici koja je bila na remontu, pa su jedan mlađi i jedan vrlo iskusni pilot krenuli na probni let. Prilikom opravka nešto nije bilo uređeno kako treba i "utvi" je, dok je bila u vazduhu, otkazao motor. Piloti su odustali od namere da slete na autoput zbog gustog prometa i odlučili se za prinudno sletanje na njivu sa kukuruzom nedaleko od fabrike sladoleda Delta. Spustili su se izuzetno vešto: zemlju su dodirnuli repom letelice i na taj način izbegli prevrtanje. Mada je avion prilično oštećen, piloti su prošli bez ikakvih povreda. A onda su se, gotovo za nekoliko minuta, na licu mesta pojavili pripadnici MUP-a Srbije i – da bude sve po zakonu – počeli da prave zapisnik o udesu motornog vozila. No, odmah se pojavila nedoumica da li piloti moraju da se podvrgnu alko-tekstu ili ne. Dilemu je rešio istražni sudija iz Novog Sada kada su ga policajci pozvali mobilnim telefonom: po njegovoj izričitoj naredbi, oba letača su morala da "duvaju u balon". Tek kada se pokazalo da nisu bili pod uticajem alkohola, mogli su da se udalje. Da im traže saobraćajnu i vozačku dozvolu, policajci se nisu dosetili.\nZahvaljujući donaciji porodice Pru Dufor, Engleskinje koja je bila pionir palijativnog zbrinjavanja u toj zemlji, u Beogradu je sredinom oktobra otvoren prvi Edukativni centar za palijativno zbrinjavanje i medicinu. Centar će obezbediti osnovno obrazovanje svima koji žele da se uključe u brigu o teško bolesnima. Palijativno zbrinjavanje podrazumeva brigu o pacijentima obolelim od teških, često neizlečivih bolesti, a uključuje i podršku porodicama bolesnika. Službe za palijativno zbrinjavanje organizovane su kao mobilni timovi za kućno zbrinjavanje, konsultativni timovi unutar bolnica, posebna odeljenja u bolnicama i kao specijalizovane ustanove tipa hospisa. U Srbiji na ovaj način teško obolelima već dve godine pomažu članovi NVO BELhospis, kojima je pomenuta donacija i uručena. Kako za "Vreme" kaže dr Nataša Milićević iz BELhospisa, metod zbrinjavanja nije nov, ali koncept pomaganja jeste. Ona dodaje da je jako važno da što više lekara, medicinskih sestara i volontera bude obavešteno o ovom projektu. "Naš cilj, cilj hostisa je da doprinesemo kvalitetnom preživljavanju. Hostisi nisu mesto za umiranje. Mi brinemo da pacijent živi kvalitetno, koliko može u postojećim uslovima. Smanjujemo im bol i druge teške simptome, pružamo psihološku podršku i uz njih smo bez obzira na to da li su u svojim kućama, bolnici ili staračkom domu", kaže dr Milićević. Srbija je poslednja u Evropi uvela palijativni vid zbrinjavanja pacijenata. Iako postoji velika volja da se palijativna medicina kod nas izdigne na još viši nivo izgradnjom stacionara, do realizacije tog projekta ostalo je još mnogo vremena.\nAkademik Zvonko Marić, fizičar, filozof i jedan od istaknutih naučnika modernog vremena, umro je u 75. godini 18. oktobra 2006. godine u bolnici na Bežanijskoj kosi u Beogradu.\nZvonko Marić je rođen u Bujanovcu, u apotekarskoj porodici, od oca Blagoja i majke Nade. Diplomirao je fiziku na Prirodno-matematičkom fakultetu u Beogradu 1955. kada se i zapošljava u Institutu za nuklearne nauke u Vinči. Doktorsku disertaciju pod naslovom "Disperzija svetlosti na atomskim jezgrima" odbranio je 1960. na Prirodno-matematičkom fakultetu. Iste godine postaje i rukovodilac Laboratorije za teorijsku fiziku, na čijem će čelu ostati do 1972. kada prelazi u Institut za fiziku. Za dopisnog člana Srpske akademije nauka i umetnosti izabran je 1986, a za redovnog člana 1991. godine.\nNa svom doktorskom projektu radio je od 1956. do 1958. godine u Kopenhagenu, u čuvenoj školi za teorijsku fiziku Nilsa Bora. Učestvovao je u istraživanjima u Institutu za nuklearne nauke u Orseju u Francuskoj, u Institutu za nuklearna istraživanja u Dubni (Rusija), držao predavanja po pozivu na univerzitetima u Ženevi, Parizu, Trstu, Solunu, Atini, Moskvi, Samarkandu, Buhari, Hivi, kao i gotovo na svim relevantnim univerzitetima bivše Jugoslavije. Dugi niz godina sarađivao je sa Institutom "Anri Poenkare" u Parizu. Osnivanje škole teorijske fizike u Beogradu vezuje se za njegovo ime. Objavio je preko stotinu naučnih radova koji su citirani u međunarodnim referativnim žurnalima više stotina puta. Neki od njegovih koautora bili su i čuveni filozof ser Karl Poper kao i francuski fizičar Žan-Pjer Vižije.\nVreme zabluda: Koliko tona ima atomska bomba\nUporedo sa svetskom aferom oko nuklearne probe u Severnoj Koreji, u prošlonedeljnoj nesreći na Karađorđevom brdu eksplodiralo je oko 1200 tona artiljerijske municije, a u medijima su se pojavila poređenja po kojima je "u Ćupriji ekslpodirala osmina bombe bačene na Hirošimu". Da li to znači da se jača eksplozija dogodila u Pomoravlju nego u Severnoj Koreji? Zapravo, nešto se u hiljadama ne slaže pri poređenju eksploziva iz Ćuprije sa nuklearnom bombom koja je u Hirošimi 6. avgusta 1945. godine potpuno uništila deset kvadratnih kilometara stambenih blokova i na licu mesta ubila 66.000 ljudi. Ova bomba imala je isto razorno dejstvo kao da je klasičnog TNT eksploziva na gomili eksplodiralo 15.000 tona, ili kraće, 15 kilotona. Na osnovu jednostavnog računa ispada da je eksplozija u Hirošimi bila 12,5 puta jača od one u Ćupriji, ali je stvar u tome što se ove eksplozije ne mogu upoređivati na ovaj način. Poređenje podrazumeva da sav eksploziv ode u vazduh u istom trenutku i da u zbirnu masu ne ulaze delovi bombi, već samo čist eksploziv. Još tokom projekta "Menhetn", u okviru koga je napravljena prva atomska bomba, moć nuklearnih oružja počela je da se meri ekvivalentnom masom klasičnog eksploziva koji bi izazvao isti efekat. Smatra se da kritična masa od jednog kilograma izotopa uranijuma 235 izaziva eksploziju od 17 kilotona, dok je plutonijumska bomba bačena na Nagasaki imala dejstvo od 21 kilotonu. Sve ove fisione bombe, zapravo, imaju malu snagu u odnosu na današnji nuklearni arsenal osam nuklearnih sila, a posebno SAD i Ruske Federacije. Samo jedna termonuklearna ili fuziona bomba ima razorno dejstvo od oko 60 megatona, što je 4000 puta jače od bombe bačene na Hirošimu.


'Na ovaj dan pre šest meseci sam sina poslednji put poljubila' Nišlije organizuju humanitarni koncert u čast rano preminulog Jovana\nIzvor: SrbijaDanas.com, 04.Avg.2021, 13:36\nU znak sećanja na nastradalog maturanta Jovana Veselinovića (19) iz Niša čije je beživotno telo pronađeno pre šest meseci posle četvorodnevne potrage na gradilištu u ulici Branka Krsmanovića, 17. avgusta u dvorištu Unverziteta u Nišu biće održan memorijalno-humanitarni koncert "Jovanovo sunce".\nManifestaciju u čast talentovanog >> Pročitaj celu vest na sajtu SrbijaDanas.com << maturanta Umetničke škole iz Niša i mladog muzičara koji je nastradao pod okolnostima koje zvanično do kraja nisu u potpunosti utvrđene, organizuju Udruženje "Štek House" i bend "Hazel", sa kojim je i nastupao kao bubnjar.\n- Taj 17. februar je dan kada sam poslednji put u životu videla moje dete... Poslednji put ga zagrlila, poljubila... Ovaj bol i ovu tugu, ne želim da oseti ni jedan roditelj... Jedina želja mi je da se u Jovanovo ime dešavaju samo divne stvari i da njegova zaostavština bude da spasi što više života... Simbolično, tačno šest meseci od njegovog nestanka, u utorak, 17.avgusta, sa početkom u 19 časova u dvorištu Univerziteta u Nišu, održaće se Memorijalno-humanitarni koncert "Jovanovo sunce", u organizaciji Štek House i benda Hazel! Sav prihod ide u humanitarne svrhe, “Banci Dobročinstva” za lečenje Taše Vučković iz Žitorađe... Ulaznice se neće naplaćivati, već će svako donirati koliko je u mogućnosti... Da se Jovanov osmeh i dobra duša nikada ne zaborave - napisala je na "Fejbuku" Jovanova majka Milica Cvetković.\n- Jovan je sa bendom osvajao brojne nagrade i svoj grad uvek predstavljao u najlepšem mogućem svetlu na festivalima u Srbiji i regionu. U sećanje na svog prijatelja i kolegu Jovana, na memorijalno-humanitarnom koncertu nastupiće niški bendovi: "Hazel", "Dexter", "Gora", "Voodoo" i beogradski sastav "Lisilo". Ulaznica na ovaj događaj se neće naplaćivati, ali svi koji budu želeli da posete koncert mogu da doniraju novac, prema svojim mogućnostima, u kutiji na ulazu u dvorište Univerziteta. Sav prikupljeni novac biće uplaćen banci Dobročinstva za lečenje dvogodišnje Taše Vučković iz Žitorađe kojoj je hitno potrebna operacija tumora zadnje lobanjske jame, navode organizatori humanitarno memorijalnog koncerta I ističu da je zbog poštovanja epidemioloških mera broj posetilaca ograničen na 500 ljudi.\nKako se već pisalo, Jovan je nestao 17. februara ove godine oko 23 časa na Bulevaru Nemanjića dok se od druga vraćao kući a nakon apela na drušvenim mrežama i potrage u kojoj je učestvovalo veliki broj NIšlija njegovo telo je pronađeno četiri dana kasnije na zapuštenom gradilištu u Ulici Branka Krsmanovića. Uzrok njegove smrti još uvek zvanično nije saopšten. Prema prvim, nezvaničnim informacijama smrt mladića koji je bio član MENSE i svestrani mladi muzičar, nastupila je usled pada sa visine veće od 10 metara do zvaničnih nalaza istrage policija i istražni organi nisu isključili nijedan scenario.


Postavio Yucom - 26/03/2018 Vesti\nU demokratskim društvima, mogućnost efikasne pravne zaštite povređenih ili ugroženih prava osnovni je uslov za održavanje pravnog poretka i vladavine prava. Jedan od instrumenata za ostvarivanje prava na pristup pravdi i poštovanje standarda za pravično suđenje je pravo na pravnu pomoć. Prema članu 67 Ustava Republike Srbije (u daljem tekstu Ustav), svakome se, pod uslovima određenim zakonom, garantuje pravo na pravnu pomoć. Takođe, Ustav određuje da samo advokati (članovi Advokatske komore) i službe u jedinicama lokalne samouprave mogu da pružaju besplatnu pravnu pomoć. Međutim, ovaj član ima različita tumačenja i ne podrazumeva da je drugim davaocima usluga zabranjeno da pružaju besplatnu pravnu pomoć. U praksi, besplatnu pravnu pomoć pružaju i različta udruženja koja su pokazala izuzetnu efikasnost, pogotovu u pružanju pomoći onim marginalizovanim grupama čija su ljudska prava bila ugrožena još od ’90-ih godina. Pravično suđenje podrazumeva da lica imaju jednak pristup pravdi, sudu i državnim organima, bez diskriminacije, kako bi zaštitili i ostvarili svoja prava. To podrazumeva obavezu države da osigura pružanje pravne pomoći osobi koja to ne može da priušti ili kada je pružanje pravne pomoći zasnovano na razlozima pravičnosti.\nSrbija još uvek nije usvojila Zakon o besplatnoj pravnoj pomoći, iako je u „Akcionom planu za Poglavlje 23” navedeno da će ga usvojiti u trećem kvartalu 2015. godine. Evropska komisija odobrila je novi nacrt Zakona o besplatnoj pravnoj pomoći koji je pripremila Radna grupa i koji daje pravo na besplatnu pravnu pomoć onim korisnicima koji na nju nisu imali pravo ni u jednom zakonu. Svrha ovog zakona je da svima omogući pristup pravdi. Zakon je i dalje u fazi nacrta, i prema trenutnim planovima njegovo usvajanje trebalo bi da bude završeno tokom 2018. godine.\nKako je sistem pružanja besplatne pravne pomoći usled nepostojanja zakona u haotičnom stanju, identifikovanje svih pružalaca pravne pomoći u Srbiji je bila važna ideja koju je MDTF JSS, u saradnji sa Lawyers’ Committee for Human Rights – YUCOM, uspešno realizovao. Glavna ideja targetiranja svih pružalaca jeste da se građanima obezbedi pristup informacijama o uslugama pravne pomoći koje građani mogu dobiti besplatno na sistemaičan način, ne bi li im se olakšao pristup pravdi. Svi ovi zahtevi realizovani su kroz web platformu mape pružalaca besplatne pravne pomoći. Internet mapa je pre svega laka za rukovanje, sadrži relevantne informacije o uslugama i pokazuje geografske koordinate službe pružanja pravne pomoći. Od sadržinskih stvari, internet mapa daje standardne informacije o tome: ko je pružalac pomoći, adresu, telefon, email, kontakt osobu, radno vreme i sajt. Pored standardnih informacija, udruženja koja pružaju besplatnu pravnu pomoć sadrže posebne informacije koje proizilaze iz njihove specifičnosti. One se tiču: forme pravne pomoći (informacije, pravni saveti, aktivne pomoći), kategorija korisnika (nezaposleni, žene , deca, LGB, Romi) i oblasti prava (krivično, radno, porodično). Ova specifičnost proizilazi iz činjenice da su udruženja najčešće specijalizovana za određene kategorije korisnika i oblasti prava koju su razvijali tokom niza godina.\nInternet platforma je jednostavna za rukovanje i prilagođena je ljudima sa osnovom poznavanja rada na internetu. Na sajtu YUCOM-a postoji izrađen baner pod nazivom ”Pružaoci besplatne pravne pomoći u Srbiji’’, koji jednim klikom usmerava korisnika do mape pružalaca besplatne pravne pomoći. Opcija search u platformi pruža mogućnost pretrage pružalaca na jednostavan način, što građanima omogućava laku pretragu na osnovu lokacije, adrese, imena ili tipa usluge koja se pruža. Opcija search identifikuje bilo koju reč unetu u platformu sužavajući izbor shodno potrebi korinika mape. Internet mapa pružalaca besplatne pravne pomoći u Srbiji sadrži podatke o 76 pružalaca u okviru službi jedinica lokalnih samouprava. Pored lokalnih samouprava mapa sadrži kontakte 21 lokalnog Ombudsmana u Srbiji koji takođe pružaju usluge pravne pomoći. Mapa sadrži i informacije o organizacijama civilnog društva koje pružaju opštu ili specijalizovanu pravnu pomoć određenim kategorijama ljudi, ali taj deo se još uvek ažurira. Mapa je interaktivna zato što ostavlja mogućnost stalnog ažuriranja i dostavljanja povratnih informacija od strane građana i pružalaca besplatne pravne pomoći. Svim pružaocima i korisnicima će biti dostupan e-mail putem kojeg će moći da dostave nove podatke kako bi sadržaj pružalaca bio potpun i precizan.


Poslednji turnir Nenad Zimonjić je odigrao pre skoro godinu dana u Minhenu... Tada je četvrtfinalu zajedno sa Ivom Karlovićem izgubio od Hrvata Dodiga i Amerikanca Rama. Osam meseci posle toga, Zimonjić se kao medicinski fenomen vratio na teren, ali nažalost opet ga je napustio pognute glave.\nNenad Zimonjić je ugradio oba veštačka kuka\nSelektor Dejvis kup tima Srbije je u toku prošle godine operisao kukove i zamenio ih veštačkim. U Sofiji je ove srede odigrao prvi meč od operacije. Zajedno sa Hrvatom Matom Pavićem, sedmim teniserom sveta u dublu, izgubio je od trećih nosilaca u glavnom gradu Bugarske Indijaca Šarana i Bopane sa 7:6 (7:2), 6:2.\nZimonjić je zaštitio ranking kada je bio 98. na svetu i osim ovog turnira nema plan za budućnost. Ima želju da igra, ali još uvek je neizvesno sa kim i kada će igrati...


Plasido Domingo i Simfonijski orkestar RTS-a na Tašmajdanu\nTanjug 31. avgusta 2021. 13:50\nBEOGRAD – Jedan od najznačajnijih operskih umetnika današnjice Plasido Domingo, nakon sedam godina od poslednjeg koncerta u Beogradu, imaće novi susret sa publikom prestonice 8. septembra uz Simfonijski orkestar Radio-televizije Srbije na stadionu Tašmajdan.\nTako će slavni španski tenor biti jedan od retkih stranih muzičara koji će imati gostovanje u Beogradu tokom pandemije, a na istom mestu je početkom jula imala koncert operska diva iz Letonije – Elina Garanča u svedenom izvođenju opere „Karmen“.\nRepertoar programa u okviru zatvaranja festivala BELEF, biće sačinjen iz arija i dueta bogatog opusa Verdijevih, Pučinijevih i Maskanjijevih opera, koje će Plasido Domingo izvoditi sa sopranima Anom Piroci iz Italije i Marijom Jelić iz Srbije, koja je nedavno nastupila upravo sa spomenutom Elinom Garančom.\nRadio-televizija Srbije ima ekskluzivno pravo snimanja celovečernjeg muzičkog spektakla, a Simfonijski orkestar RTS-a ovom prilikom će svirati pod supervizijom bugarskog dirigenta Diana Čobanova, generalnog muzičkog direktora državne opere u Plovdivu, angažovan i kao dirigent HNK u Zagrebu i glavni gostujući dirigent u Narodnom pozorištu u Beogradu i Novom Sadu.\nKarijera Dominga je krenula od operskog debija 1957. godine i do sada je imao više od 150 različitih operskih uloga, a posebnu slavu je stekao sa serijom koncerata „Tri tenora“ na kojima je pevao sa Lučanom Pavarotijem i Hoze Karerasom, ranije dragim gostima Beograda.\nDobitnik je najvećih svetskih priznanja, Gremi nagrada, počasnih doktorata i odlikovanja mnogih država, i predstavlja važan deo muzičke istorije.\nOsim operskog angažmana, Domingo je istaknut kao dirigent i umetnički rukovodilac, osnovao je opersko takmičenje „Operalia“ 1993. godine, gde je pomogao lansiranju karijera mlađih kolega.\nKako najavljuju iz direkcije BELEF-a, ovo će biti kulturni događaj godine kao centar svetskih operskih programa, a ujedno obeležava i završnicu ovog festivala.


Kupovina prvog stana sve teža misija: Prosečna cena kvadrata u Beogradu oko 1.400 evra : Nadlanu.com\nKupovina prvog stana sve teža misija: Prosečna cena kvadrata u Beogradu oko 1.400 evra\nObjavljeno 1. sep 2013. / 10:46:13\nZato u Srbiji ima i oko 300.000 podstanara, a više od polovine mladih živi sa roditeljima bez mogućnosti da se osamostale. Sve su brojniji i bračni parovi koji zbog skupih kvadrata i nepovoljnih kredita sve teže rešavaju stambeno pitanje.\nPotencijalni kupci se istovremeno zbog pada životnog standarda i finansijske nesigurnosti sve ređe odlučuju za uzimanje stambenih kredita, mada je to praktično jedini način da se obezbedi krov nad glavom.\nStručnjaci tvrde da situaciju dodatno otežavaju nerealno visoke cene nekretnina u većim gradovima, posebno u Beogradu, uprkos činjenici da su cene stanova i kuća poslednjih godina u padu. O tome svedoči i podatak da je prosečna cena kvadrata u Beogradu oko 1.400 evra, a kreće se u rasponu od 900 do 3.500 evra.\nPosebno zabrinjava nestajanja srednje klase na šta ukazuju i zbivanja na tržištu nekretnina u Srbiji.\nVlasnik agencije "Luks houm" Zoran Stojanović kaže da se velika kriza oseća kod srednje i niže ekonomske klase, kod kojih vlada skoro potpuna stagnacija kada je reč o kupovini nekretnina.\n"Na osnovu situacije na tržištu lako se može uočiti da polako nestaju kupci iz segmenta srednjeg ekonomskog nivoa i da se gotovo po pravilu sele u grupu niže platežne moći, koja sve teže može da priušti kupovinu stana ili kuće", kaže Stojanović i dodaje da se kriza praktično ne oseća samo na tržištu luksuznih nekretnina.\n"O tome najbolje svedoči podatak da je sada mnogo lakše i brže prodati ili iznajmiti ekstremno skupu nekretninu nego onu neuporedivo niže cene. Tako se, primera radi, teže iznajmljuju stanovi za koje je potrebno izdvojiti do 250 ili 300 evra mesečno, nego oni čija se cena kreće od 1000 do 2000 evra", rekao je on Tanjugu.\nJedan od razloga zbog kojih kojih se sve teže rešava stambeno pitanje je i nedovoljna podrška države i nadležnih organa novim sistemima gradnje koji se u poslednje vreme pojavljuju i na domaćem tržištu.\nIako su upravo nove tehnologije već postale jedan od najvećih građevinskih aduta u razvijenim zemljama, jer nude bolji kvalitet po povoljnijim cenama, u Srbiji ih još ne prepoznaju kao novu šansu za dolazak do krova nad glavom.\nAutor jednog takvog sistema i predsednik beogradske kompanije Kvatro hauzis Jovan Nikolić, ipak, očekuje da se i u Srbiji prepozna značaj inovativnih tehnologija, pa i Q sistema gradnje, na kojem je sa grupom domaćih inženjera radio punih sedam godina.\nO kvalitetu ovog srpskog patenta svedoči i činjenica da je još 2010. iza sebe ostavio više od 1.200 projekata i Lafaržov institut u Lionu ge je proglasio za najbolji u oblasti inovativne gradnje u Evropi.\n"Značaj ovog sistema je u tome što će građani u startu plaćati značajno manje nego do sada za stan ili kuću vrhunskog kvaliteta, ali će štedeti i nakon kupovine jer Kvatro objekti, zahvaljujući izuzetnoj izolaciji, štede do 80 odsto energije u objektima, što znači da će računi za grejanje ili hlađenje biti i do pet puta manji", tvrdi Nikolić.\nOva tehnologija gradnje panelima pogodna je i za gradnju socijalno neprofitnih stanova.


Privredni potencijali Vojvodine predstavljeni u belgijskom gradu Monsu – region.vojvodina.gov.rs\nŠef Kancelarije AP Vojvodine u Briselu, Srđan Mačkić, predstavio je u četvrtak 8. marta 2018. privredne potencijale Vojvodine u okviru „Biznis susreta“ koji se tradicionalno organizuju na Univerzitetu u Monsu. Ovom događaju prisustvovalo je više desetina predstavnika različitih kompanija koje posluju u Belgiji, a među kojima su najznačajnija imena poput francuskog Alstoma, nemačkog Simensa, jedne od vodećih građevinskih kompanija u svetu belgijskog Besiks-a, i drugi.\nPored najznačajnijih imena, fokus ove prezentacije je bio na srednjim preduzećima koja su ovim putem upoznata sa povoljnim privrednim ambijentom u Vojvodini, mogućnostima za ulaganja u proizvodnju i sporazumima o slobodnoj trgovini koji omogućuju pristup različitim tržištima. Poseban akcenat tokom prezentacije, stavljen je na podsticaje koje Pokrajinska vlada daje u cilju otvaranja novih radnih mesta. Na koktelu koji je upriličen nakon prezentacije ostvareni su kontakti sa kompanijama u oblasti energetske efikasnosti, građevinarstva i sl., koje su nakon prezentacije pokazale interesovanje za potencijalnom saradnjom.\nKancelarija AP Vojvodine, u saradnji sa Razvojnom agencijom Vojvodine i ostalim pokrajinskim institucijama aktivno radi na promociji privrednih potencijala, a u cilju privlačenja stranih investicija i otvaranju novih radnih mesta.\nPočeo 4. ciklus programa „Upravljanje regionalnim razvojem kroz EU fondove“


UN: Srbija napredovala u pogledu tretmana zatvorenika - Izazov\nUN: Srbija napredovala u pogledu tretmana zatvorenika\nRadio-televizija Srbije 27. novembra 2017. 17:26\nU saopštenju o Srbiji i Kosovu, gde je Kosovo označeno zvezdicom, a koje je objavljeno posle Melcerove prve posete Srbiji u cilju utvrđivanja činjeničnog stanja, Vlada Srbije i kosovske vlasti pohvaljene su za impresivna poboljšanja u pogledu tretmana zatvorenika i zatvorskih uslova, saopštila je Kancelarija Visokog komesara UN za ljudska prava.\n"Pozdravljam istinsku i dugotrajnu posvećenost vlasti u Beogradu i Prištini prevazilaženju ožiljaka iz prošlosti i njihovu nedvosmislenu rešenost da spreče torturu i zlostavljanje u svim okolnostima", naveo je Melcer u saopštenju.\nIzrazivši zadovoljstvo što, kako je ocenio, "u zatvorskim sistemima u Srbiji i na Kosovu, kako izgleda, uglavnom nema zlostavljanja", Melcer je naglasio da naredni korak u borbi protiv nekažnjivosti i proizvoljnog zatvaranja mora biti fokusiran na policiju i pravosudni sistem.\nU saopštenju se napominje da je specijalni izvestilac Melcer tokom posete čuo brojne tvrdnje o zlostavljanju tokom policijskog ispitivanja, a naročito u svrhe iznuđivanja priznanja za prestupe vezane za narkotike, terorizam i organizovani kriminal.\n"Sve u svemu, izgleda da postoji neefikasnost u tužilačkoj i sudskoj praksi u Srbiji i na Kosovu, uključujući postupke u Euleksu, koji u nekim slučajevima mogu da rezultiraju proizvoljnim zatvaranjem ili čak da dovedu do okrutnog, nehumanog ili ponižavajućeg tretmana", navodi se u saopštenju izvestioca UN.\nPozdravio je značajne napore zatvorskih zdravstvenih službi u cilju sistematskog pregledanja novih zatvorenika, ali je istakao da većina medicinskog osoblja nije obučena da otkrije i dokumentuje fizičke i psihološke tragove mučenja u skladu s međunarodnim standardima.\nTakođe, izrazio je ozbiljnu zabrinutost zbog visokog rizika proizvoljnog smeštanja ljudi s mentalnim poremećajima u institucije, istakavši da mnoge takve osobe ne bi morale da budu u tim centrima da su razvijene alternativne strukture bazirane u zajednici.\n"Želeo bih da ohrabrim vlasti u Beogradu i Prištini da dalje jačaju svoje tekuće napore u cilju pružanja adekvatne medicinske i psihološke podrške i rehabilitacije za sve žrtve torture i drugih oblika lošeg tretmana koji su prisutni na njihovoj teritoriji, kao i da obezbede efikasnu međunarodnu zaštitu", ističe se u saopštenju.\nSpecijalni izvestilac UN je, takođe, pohvalio značajne napore, uključujući razvoj potrebne infrastukture i humanitarnu pomoć, koje je Srbija učinila u protekle dve godine u izlaženju na kraj sa velikim brojem migranata koji koriste takozvanu balkansku rutu.\nU tom kontekstu, rekao je da nije čuo nikakve tvrdnje o zlostavljanju nad migrantima u Srbiji, ali je napomenuo da je zabrinut zbog brojnih optužbi za fizičko nasilje uključujući prebijanje, šutiranje, napade uz pomoć pasa, kroz koje migrante prolaze u rukama pogranične policije susedne Hrvatske, Mađarske i Bugarske kada pokušaju da uđu na njihove teritorije.\nSpecijalni izvestilac Melcer predstaviće svoj izveštaj sa ocenama i preporukama Savetu UN za ljudska prava u martu 2019. godine, napominje se u saopštenju.


Akteri i partneri na projektu | giz\nAkteri i partneri na projektu\nProjekat “Profesionalna orijentacija u Srbiji” realizuje se u partnerstvu i saradnji sa brojnim, ključnim institucijama koje povezuju obrazovanje, tržište rada, predstavnike biznisa, stručnih udruženja, komora, ministarstava, nevladinih organizacija i mladih u cilju uspostavljanja sveobuhvatnog programa profesionalne orijentacije.\nAkteri na projektu su:\nLokalne kancelarije za mlade\nCENTRI ZA PROFESIONALNI RAZVOJ ZAPOSLENIH U OBRAZOVANJU\nU toku 2011. u projekat su uključene škole u gradovima u kojima se nalaze Regionalni centri za profesionalni razvoj zaposlenih u obrazovanju i centri za stručno usavršavanje:\nCentar za stručno usavršavanje Smederevo\nRoditelji i staratelji su u fazi odlučivanja o izboru školovanja i zanimanja neizostavni sagovornici za svoju decu. U programu, oni se podržavaju i osnažuju kroz roditeljske sastanke za prepoznavanje interesovanja i sposobnosti sopstvenog deteta, kako bi mu pomogli da u tom svetlu sagleda svet rada i pronađe sebe u njemu. Takođe, roditelji predstavljaju značajan izvor informacija o svetu rada jer svoje znanje i iskustvo mogu da prenesu kroz susrete sa ekspertima-stručnjacima za pojedina zanimanja i kao važan resurs za isprobavanje prakse. Uključivanje roditelja kao podrške u samospoznaji i samostalnom odlučivanju deteta o budućem školovanju, daje zadovoljstvo roditelju sa ispunjavanjem nove uloge u školskom životu, kao i u roditeljstvu. Program kroz zajedničke radionice sa decom osnažuje i razvojno podsticajni stil vaspitanja učenika.\nUčenici/ce završnih razreda osnovne škole su u veoma osetljivom periodu odrastanja, kada je uloga i uticaj vršnjaka presudan u njihovom ponašanju. Pod uticajem vršnjaka, mlada osoba često donese ishitrenu i nepromišljenu odluku, te kada u školski život uđe program „Profesionalna orijentacija u Srbiji“, koji ima za cilj da ostvari promene koje će doprineti zreloj, samostalnoj, realnoj odluci o budućoj školi/zanimanju učenika/ca, situacija se menja.To se postiže kako sadržajima, tako i načinom rada, tj. radioničarskim radom, koji se zasniva na aktivnim metodama i razmeni, kao i kroz preporuku da se formira vršnjački tim za profesionalnu orijentaciju.\nVršnjački tim za profesionalnu orijentaciju prolazi paket radionica, kojima se osnažuje za timski rad, vršnjačku edukaciju i PR aktivnosti. Vršnjački timovi imaju svog koordinatora iz redova članova tima profesionalne orijentacije, samostalno donose i realizuju svoj plan rada.\nPrivreda – Klub 500+ preduzeća\nJedna od inovacija u savremenom konceptu programa profesionalne orijentacije jesu realni susreti sa svetom rada, koji omogućuju mladima da se upoznaju sa različitim zanimanjima, radnim okruženjem, isprobaju radne zadatke i tako provere izbor željenog zanimanja kako bi samostalno doneli odluku o izboru budućeg zanimanja i školovanja. Ključnu ulogu u ostvarivanju realnih susreta imaju preduzeća, okupljena u Klubu 500+, koja:\n- Otvaraju vrata svog preduzeća i dobijaju priliku da ga predstave\n- Omogućavaju mladima da isprobaju i provere svoju odluku o budućem zanimanju i školovanju\n- Daju doprinos u pripremi sposobnih, kompetentnih i zadovoljnih zaposlenih u budućnosti\n- Imaju mogućnost da jasnije utiču na definisanje potreba lokalnog tržišta rada i upisne politike škola\n- Postaje jedno od 500+ preduzeća koje ćemo promovisati kao društveno odgovorno preduzeće\nNacionalna služba za zapošljavanje ima značajnu ulogu kao partnerska institucija koja pruža usluge karijernog informisanja i savetovanja, objavljuje podatke o potrebama tržišta i sveta rada, obrazovanja i zapošljavanja i usmerava tržište rada u skladu sa privrednim potrebama.\nSaradnja sa Nacionalnom službom za zapošljavanje, Centrom za informisanje i profesionalno savetovanje (CIPS), posebno doprinosi ostvarenju programskog dela koji se odnosi na informisanje o zanimanjima i karijeri kroz:\nOrganizovanje posete učenika/ca Nacionalnoj službi za zapošljavanje i informisanje o uslugama koje pružaju;\nKorišćenje sistema za informisanje i procenu ličnih kapaciteta i profesionalnih interesovanja;\nPosetu učenika/ca sajmovima obrazovanja i karijere: Sajam profesionalne orijentacije i planiranja karijere;\nKorišćenje publikacije: Vodič za osnovce, i drugih namenjenih osnovcima;\nUčešće u aktivnostima tima za profesionalnu orijentaciju na lokalnom nivou i gradjenju lokalne mreže partnera u oblasti profesionalne orijentacije;\nUčešće u realizaciji mentorskog sastanka sa osnovnim školama, gde se prezentuju usluge i dogovora o zajedničkim aktivnostima u cilju uspostavljanja funkcionalnog sistemskog modela profesionalne orijentacije.\nVeb sajt profesionalnaorijentacija.org Veb sajt profesionalnaorijentacija.org je nastao u okviru projekta Profesionalna orijentacija u Srbiji koji je u okviru ...


Niška televizija » Ovčije boginje u porastu, epidemije gripa nema (VIDEO)\nOvčije boginje u porastu, epidemije gripa nema (VIDEO)\nObjavljeno 02.12.2013. 14:52\nIako se u ovo vreme i očekuje početak sezonskog gripa, u Nišu još uvek nema epidemije. Prema medicinskim procenama, grip se očekuje tek krajem januara i početkom februara, kaže pomoćnik direktora Zavoda za hitnu medicinsku pomoć dr Slađana Milenković. Ona napominje da je u porastu broj dece obolele od varičele, odnosno ovčijih boginja, ali razloga za zabrinutost nema, jer je to karakteristično za ovo doba godine.\nNagle vremenske promene, odnosno izuzetno visoke temperature u novembru, nakon kojih je nastupilo naglo zahlađenje najviše su se odrazile na zdravlje hroničnih bolesnika, kaže pomoćnik direktora Zavoda za hitnu medicinsku pomoć dr Slađana Milenković.\nDr Milenković kaže da je neophodno da hronični bolesnici, osim redovne terapije lekovima, obrate pažnju i na ishranu. Tako visokokaloričnu hranu, koja je kod nas dosta zastupljena u vreme praznika, treba zameniti voćem i povrćem. Ona ističe da je za jačanje imuniteta potrebna i fizička aktivnost, ali naravno, uz prethodnu konsultaciju sa lekarom. Kod najmlađih su u porastu respiratorne infekcije i pojava varičela, odnosno ovčje boginje koje su i karakteristične kod dece u ovo doba godine. Milenkovićeva ističe da sezonskog gripa nema, ali da je u toku vakcinacija kao preventivna metoda.\nDelegacija švedske ambasade – gosti gradonačelnika (VIDEO)\nNema rešenja statusa „EI Računara“


Glamočak: Kotorvaroške policajce progone, Orić ne može biti osuđen | Moj Kotor Varoš\nHomeKotor VarošGlamočak: Kotorvaroške policajce progone, Orić ne može biti osuđen\n12/10/2017 Moj Kotor Varoš Kotor Varoš 0\nPoptpredsjednik SDS-a Nedeljko Glamočak ocijenio je da je oslobađajućom presudom ratnom komandantu Armije RBiH u Srebrenici Naseru Oriću BiH pokazala da nije pravna država i da je pravda još u mraku, a provosuđe u sjenci politike.\n– Oslobađajuća presuda Oriću ponizila je srodnike žrtava ubijenih u ratu i porodice koje traže pravdu za svoje nastradale. Ovih dana definitivno je umrla pravda u BiH. Ova presuda je donesena pod uticajem politike, vjerovatno bošnjačke politike i bošnjačkih stranaka, koje utiču na Sud BiH da se ne rješavaju predmeti korupcije i kriminala. Sud i Tužilaštvo BiH su formirani politikama SNSD-a, HDZ-a i SDA koje se i danas nadopunjuju. I kako objasniti da Orić nije kriv za ubistva i naređivanje ubistava i da je oslobođen, a da pred sudovima RS i BiH odgovaraju rezervni policajci iz Kotor Varoša koji nikoga nisu ubili i nisu bili u mogućnosti da nikom narede ubistva – rekao je Glamočak ilustrujući to primjerima Ranka Stojanovića koji je osuđen u banjalučkom sudu i Duška Maksimovića kojem sudi Sud BiH.\nGlamočak je predložio da odmah iz zatvora budu pušteni svi ljudi koji su osuđeni za ratne zločine i izdržavaju kaznu u zatvorima u RS. Takođe je predložio da Vlada RS stane iza svih lica kojima je u toku proces pred Sudom BiH, da oni ne idu više na ročišta, te da ih pravno i materijalno obezbijedi.


Bošković: Abazović pokušava da scenario iz Srbije prekopira na Crnu Goru - PORTAL REVIJE FOKUS\n„Gospodin Abazović, očigledno shodno svom političkom uzoru iz Srbije, konstantno u političkoj kampanji svaku situaciju koristi za svoju samopromociju. Za to mu služi i borba protiv organizovanog kriminala i korupcije. Targetiranje ljudi sa različitih nivoa isključivo služi za stvaranje oreola borca protiv kriminala, kako bi se suštinski prikrila kampanja za sticanje političkih poena“, ističe Bošković\nBorba protiv organizovanog kriminala i korupcije je samo medijska promocija, kazao je u razgovoru za portal Luča poslanik DPS-a Predrag Bošković, dodajući da se mnogi koraci potpredsjednika Vlade Dritana Abazovića oslikavaju po ugledu na njegovog uzora iz zemlje regiona.\n„Gospodin Abazović, očigledno shodno svom političkom uzoru iz Srbije, konstantno u političkoj kampanji svaku situaciju koristi za svoju samopromociju. Za to mu služi i borba protiv organizovanog kriminala i korupcije. Targetiranje ljudi sa različitih nivoa isključivo služi za stvaranje oreola borca protiv kriminala, kako bi se suštinski prikrila kampanja za sticanje političkih poena“, ističe Bošković.\nPredstavljati akciju hapšenje, u ovom slučaju privođenja kao uspijeh decenije je van pameti, objašnjava Bošković, dodajući da “svi ovi potezi služe samo kao privid”.\nNebitno je koji je sudija u pitanju, nije primjereno da sa nivoa sa kojeg nastupa gospodin Abazović preuzima ingerencije ne samo kada su u pitanju sudovi, objašnjava Bošković, dodajući da to želi da uradi i sa tužiocima i policijom.\n„Na kraju se sve vratilo kao bumerang. Ta ista Uprava policije kojom on, shodno svojoj poziciji, koordinira, apsolutno je demantovala slučaj da gospodin Veljović stoji iza organizovanja bilo kakvih protesta“, kaže Bošković.\n“Upravo službenici UP su SDT-u poslali informacije da ne postoje bilo kakva operativna ili druga saznanja da gospodin Veljović stoji iza pomenutih okupljanja”, zaključuje Bošković, dodajući da je ovo samo još jedan u nizu slučaj targetiranja.\nFoto: Predrag Bošković (Printscreen)\nTags: Dritan AbazovićPredrag BoškovićsamopromocijascenarioSrbijauzor\nPrethodna priča Šerbo Rastoder: Crna Gora je najjača kada je gaze i najslabija kada je lopovi paze\nSledeća priča New York: Trogodišnjak preživio pad sa petog sprata, kamere sve snimile (VIDEO)\nNY\tMay 14, 2021\nRusija povukla ambasadora iz SAD poslije Bajdenovih komentara o Putinu


Gdje su žene u privredi? Na osnovu spolne strukture upravnih odbora deset najviše rangiranih kompanija na berzi u BiH, u 2020. godini, upravljačku strukturu odabranih kompanija činilo je 17% žena i 83% muškaraca. Samo je jedna kompanija za predsjednicu imala ženu, dok su u ostalih devet kompanija predsjednici bili muškarci, stoji u saopćenju za javnost Agencije za statistiku BiH\nGdje su žene u privredi? Na osnovu spolne strukture upravnih odbora deset najviše rangiranih kompanija na berzi u BiH, u 2020. godini, upravljačku strukturu odabranih kompanija činilo je 17% žena i 83% muškaraca. Samo je jedna kompanija za predsjednicu imala ženu, dok su u ostalih devet kompanija predsjednici bili muškarci, stoji u saopćenju za javnost Agencije za statistiku BiH.\n#žene#prava žena#Agencija za statistiku BiH\nProvodi se istraživanje o strukturi zarada u Bosni i Hercegovini


Vebsajt u izradi\nIstraživačko-razvojni Centar VEMIRC je osnovan sa ciljem promovisanja i razvijanja tehnologija koje su zasnovane na patentima i tehnološkim unapređenjima koja su rezultat dugogodišnjeg rada akademika Veljka Milkovića. Rad VEMIRCa je skoncentrisan, pre svega, na energetsku efikasnost, super-efikasnost i ekološki bezbedne tehnologije. Najistaknutiji primeri ovoga su dvostepeni mehanički oscilator kao mehanizam sa karakteristikama super-efikasnosti u primeni, kao i koncept samogrejne ekološke kuće.\nNa ovoj adresi će se nalaziti nova centralna internet prezentacija VEMIRCa. U međuvremenu, dok ne pripremimo celu prezentaciju, možete posetiti naše druge internet prezentacije i obavestiti se o tehnologijama koje promovišemo.


Obustava saobraćaja u centru Banjaluke zbog biciklijade - BIGportal.ba\nBiciklijada pod nazivom “Dva su točka dovoljna” biće održana danas kroz Banjaluku, u organizaciji Banjalučke kritične mase i Centra za životnu sredinu, uz podršku Gradske uprave.\nRegistracija učesnika je u 17 časova na parkingu kod “Kraša”, a start je zakazan za 18 časova.\n“Nakon biciklijade, za sve učesnike pripremljena je tombola sa bogatim nagradnim fondom. Među glavnim nagradama su električni bicikl i trotinet koje je obezbijedila Evropska unija u BiH, zatim bicikl koje poklanja grad, te druge vrijedne nagrade, a ima ukupno 65 nagrada”, naveli su iz Gradske uprave.\nDodaju da ovom prilikom, organizatori današnje 20. biciklijade pozivaju sugrađane da im se pridruže.\nSponzori današnjeg događaja su i: Sport šop “Jošo”, “Kapriolo”, “Šimano”, “Soković sport”, “Movero” i “Tropik”.\nNaime, danas se obilježava Dan bez automobila kao centralni događaj Evropske sedmice mobilnosti.\n“Banjaluka se i ove godine priključila zajedno sa 3.000 gradova iz cijelog svijeta obilježavanju Evropske sedmice mobilnosti u nastojanju da se ukaže na značaj zdrave životne sredine, pješačenja, biciklizma, te na neophodnost manjeg korištenja automobila, a većeg korištenja javnog prevoza”, rekli su iz Gradske uprave.\nDodaju da će u centralnoj gradskoj ulici biti obustavljen saobraćaj u periodu od 12 do 21 čas, na dionici od Narodnog pozorišta Republike Srpske do Parka “Petar Kočić” za sva vozila, osim za autobuse.\n“Za vrijeme trajanja obustave, saobraćaj će regulisati i preusmjeravati pripadnici Ministarstva unutrašnjih poslova Republike Srpske”, saopštili su iz Gradske uprave.\nIstakli su da će za vrijeme trajanja obustave biti izvršeno i mjerenje aerozagađenja pokretnom ekološkom stanicom u parku “Petar Kočić”, kako bi se uporedili podaci aerozagađanja kada je saobraćaj obustavljen sa podacima kada se saobraćaj odvija.


Jedinstvena Rusija se nada pobedi DSS na narednim izborima\nBeta\t 28. oktobra 2015. 22:55\nVladajuća Jedinstvena Rusija (JR) uverena je da će na narednim izborima u Srbiji pobediti one snage “koje se nisu uplašile sankcija i koje su danas posetile Krim”, odnosno Demokratska stranka Srbije (DSS).\nNa sajtu Jedinstvene Rusije, čiji je lider premijer Dmitrij Medvedev, navodi se da se danas u Sevastopolju regionalno rukovodstvo JR sastalo sa delegacijom DSS u zgradi regionalne Vlade Sevastopolja.\n“Rusija i Srbija treba da budu jedinstvene, da brane svoje geopolitičke interese, jer smo bratski narodi i moramo da se grupišemo protiv pokušaja zapadnih zemalja da koriguju istoriju i da promene Evropu kako im odgovara”, izjavio da zamenik šefa Sevastopoljskog regionalnog odeljenja JR Dmitrij Balik u susretu, navodi se na sajtu JR.\nKako prenosi sajt JR, Balik je “izrazio uverenje da će na sledećim izborima u Srbiji pobediti baš te političke snage koje koje se danas nisu uplašile sankcija i posetile Krim”.\nNavodi se da su “srpski političari” saopštli da žele da održe referendum o ulasku Srbije u EU, i da su predsednica DSS Sanda Rašković-Ivić i predsednik Pokreta Dveri Boško Obradović objasnili da te dve političke snage predstavljaju jezgro patriotskog bloka u Srbiji.\nU saopštenju JR se navodi da je predsednica DSS izjavila da ta partija “predstavlja taj pravac Srbije koji teži jačanju i produbljavanju odnosa sa Rusijom”.\nRIA Novosti je juče prenela da je delegacija DSS tokom posete parlamentu Krima, izjavila je da će zatražiti od Rusije da podrži održavanje referenduma o odbijanju ulaska Srbije u Evropsku Uniju i povratka Kosova.\n“Mi želimo da dobijemo podršku Rusije, kako bi u Srbiji bio održan referendum povodom odbijanja ulaska u EU i povratka Kosova”, kazala je Rašković-Ivić novinarima, prenela je RIA u vesti pod naslovom “Političari Srbije mole Rusiju da podrži referendum o neulasku u EU”.\nPremijer Srbije Aleksandar Vučić, koji se nalazi u poseti Moskvi na poziv premijera Dmitrija Medvedeva, na pitanje novinara kako komentariše izjave čelnika DSS tokom istovremene posete Krimu da će od Rusije tražiti da podrži referendum o neulasku Srbije u EU, kazao da o tome odlučuju samo Srbija i srpske vlasti, a ne Rusija ili EU.\n“Referenduma neće biti zato što to želi DSS, Dveri ili neko drugi, već zato što je to inače bežanje od odgovornosti. A o referendumu se nikada neće odlučivati u drugom gradu, ma koliko mi voleli Brisel, Moskvu ili Vašington”, dodao je Vučić.


Vučić: Srbija će tražiti izveštaj od visokog predstavnika prvi put – Dnevni Magazin\nVučić: Srbija će…\nAleksandar Vučić, koji se sastao sa predsedavajućim Predsedništva BiH Miloradom Dodikom i predsednicom Republike Srpske Željkom Cvijanović, rekao je na konferenciji za novinare da će Srbija uvek biti uz Republiku Srpsku, poštujući integritet Bosne i Hercegovine.\nNaveo je da svi dobro razumeju težinu pozicije Republike Srpske i celog srpskog naroda. “Srbija će uvek biti uz Republiku Srpsku, poštujući integritet BiH, ali i integritet Republike Srpske unutar BiH”, istakao je predsednik.\nVučić je rekao da će Srbija prvi put tražiti izveštaj od visokog predstavnika, u skladu sa Aneksom 10 Dejtonskog sporazuma.\nSrbija će razgovarati sa visokim predstavnikom, ali će uvek tražiti izveštaje, poručio je Vučić.\n“Mislim da je veoma opasno igrati se bonskim ovlašćenjima i nametanjem zakona, bez poštovanja Dejtonskog sporazume, bez saglasnosti tri naroda, bez saglasnosti Republike Srpske”, rekao je Vučić.\nPoručio je da Srbija neće podržavati sprovođenje bonskih ovlašćenja kojima bi neko pokušao da kreira političku situaciju u Republici Srpskoj.\n“O visokom predstavniku odlučuje SB UN, sastaću se sa Šmitom”\nUpitan da li to što će Srbija tražiti izveštaj od visokog predstavnika znači da je Kristijan Šmit prihvatljiv, Vučić je rekao da o tome ne odlučuje Srbija nego Savet bezbednosti UN.\n“Poznajem Šmita dugo godina, reč je veoma ozbiljnom i iskusnom političaru”, ocenio je Vučić.\nDodao je da su veoma dobri poznanici i da će se sresti s njim.\n“Dobro smo se razumevali, iako nismo isto mislili o pojedinim pitanjima”, naveo je Vučić i istakao da se mora razgovarati o svemu, naglasivši da se odluke ne mogu da donositi na štetu jedne strane.\nPredsednik Vučić je rekao da Srbija hoće da poštuje međunarodno pravo, ali da neće dozvoliti da joj govore da zapadno od Drine ne postoji 900.000 ili milion Srba.\nPovodom izjave bošnjačkog člana Predsedništva BiH Šefika Džaferovića da je današnji sastanak sa političkim vrhom RS mešanje u unutrašnje stvari BiH, Vučić je poručio da se više neće pravdati za neistine koje izgovara Džaferović.\n“Nije u pitanju ni velika ni mala Srbija, nije ovde takmičenje u tome, niti je u pitanju Džaferović, već poštovanje međunarodnog prava i ko će brže da napreduje”, rekao je Vučić.\nVučić je rekao da neće danas da odgovara na domaće teme, već da će se obratiti narodu u petak, kada mu prođu svi sastanci o KiM, i da će pokazati gde je budućnost Srbije.\nDodik: Sve treba da se vrati u tokove legalnosti\nPredsedavajući Predsedništva BiH Milorad Dodik rekao je da je tema sastanka sa Vučićem bila stanje u Republici Srpskoj i da su oni upoznali predsednika Vučića sa detaljima.\n“Sa posebnim osvrtom na ono što je vezano za najavu da se mimo predviđenih procedura Aneksa 10 pokuša da se visoki predstavnik imenuje bez rezolucije Saveta bezbednosti, što mi smatramo da je upereno protiv interesa Republike Srpske i srpskog naroda u BiH”, istakao je Dodik.\nDodao je da smatraju da sve treba da se vrati u tokove legalnosti i da se obezbedi da se relevantnom rezolucijom imenuje visoki predstavnik u BiH.\n“Mi mislimo da treba zatvoriti Kancelariju visokog predstavnika i da u tom pogledu vrijeme je davno prošlo. Još 2005. o tome su doneseni zaključci, mada je donošenjem nekih pet ciljeva i dva uslova to dovedeno u poziciju da visoki predstavnik od strane nekih iz međunarodne zajednice nikada neće biti zatvoren”, kazao je Dodik.\nNaglasio je da su “protiv bilo kakve njegove rehabilitacije u smislu donošenja ovlašćenja ili bilo kakvih pokušaja da se kreiraju nova zakonodavna rešenja”.\n“Spremni smo da kažemo da to odbijamo i tragamo za našim političkim jedinstvom u Republici Srpskoj i potpunim razmijevanjem i ulogom Srbije koju ima u okviru Dejtonskog sporazuma”, kazao je Dodik.\nDodao je da ne žele problematizaciju sporazuma, dramatizaciju, već da žele primenu Ustava.\n“Mi nismo antidejtonska strana, mi nismo antiustavna strana, mi samo tražimo poštovanje međunarodnog prava i Ustava BiH, koji krše masovno visoki predstavnici. Imamo dovoljan strah da će se to dešavati, imajući u vidu da se na jedan špekulativan način pokušava doći do novog imena”, rekao je Dodik.\nIstakao je da imenovanje mora biti u skladu sa relevantnom rezolucijom Saveta bezbednosti UN i da, ukoliko se to ne desi, on neće imati legitimitet.\n“Zamolili smo predsednika Vučića da nam pomogne u razumevanju ove situacije i naišli na zaista veliko razumevanje i poziciju Srbije, koja ima i mnogo svojih problema. To su naši zajednički, u vezi s Kosovom, za ponašanje i ignorisanje međunarodnog faktora oko tog pitanja”, rekao je Dodik.\nPoručio je da je sada potrebno jedinstvo i da treba da se okupe oko pregovarača.\nNa pitanje šta očekuje od najavljene presude Ratku Mladiću, Dodik je rekao da ne postoje relevantni i naučni dokazi da se u Srebrenici dogodio genocid.


Vijećnicima i zaposlenicima Gradske uprave Zenica elaborirano je mapirano stanje u raznim oblastima zaštite okoliša i prostornog planiranja te prezentirane dosadašnje urađene aktivnosti iz projekta “Green Cities Action Plan za Grad Zenicu”, čija je realizacija počela u septembru prošle godine.”Zenica je prvi grad u BiH koji je, zahvaljujući angažmanu Gradske uprave, ušla u projekat Zeleni gradovi. Eksperti Evropske unije, koje finansira EBRD, trenutno ispituju sve indikatore”, kazao je gradonačelnik Zenice Fuad Kasumović.\n“Eksperti su jučer imali sastanke s direktorima javnih preduzeća i svim zainteresiranim. Danas s ovim ekspertima imam sastanak, na kojem ćemo razgovarati o nabavci ekoloških autobusa za Grad Zenicu. To bi bili autobusi na plin ili električnu energiju, čime bismo riješili i problem ‘Zenicatrans'”, istakao je Kasumović, koji je dodao kako je u planu nabavka 40 takvih autobusa.\n“Grad je dobio grant da riješi otpadne vode, a u narednom ćemo periodu ulagati da dobijemo čist zrak. Veoma brzo će se donijeti odluka o zabrani loženja uglja, prvo za privredne subjekte a zatim i za privatna ložišta. Dogodine ćemo imati i ekološko grijanje”, napomenuo je Kasumović, koji je dodao kako će o pravcima ulaganja u zaštitu okoliša odluku donijeti Gradsko vijeće, jer će dio projekata morati finansirati ili sufinansirati i sam Grad.


Reč je o saobraćajnici sa duplim trakama koja prolazi kroz centar grada, a Loznici je za tu namenu odvojeno milion i 260 hiljada dinara. Ministarstvo privrede će pored Loznice, ušteđen novac raspodeliti još i Koceljevi, Baču, Tutinu, Golupcu, Žitorađi, Ćupriji i Vlasotincu.\n- Drugi projekat sa kojim smo konkurisali kod Ministarstva privrede je dogradnja obdaništa "Bampi". I pored novog vrtića na Lagatoru, koje prima oko 300 mališana, na listi čekanja ostalo je oko 230 dece. Za dogradnju objekta u blizini muzičke škole potrebno je oko 68 miliona dinara i sa tim projektom smo prošli kod Ministarstva privrede. Ono će finansirati 40 odsto, a ostatak budžet grada - kaže Ljubinko Đokić, pomoćnik gradonačelnika.\nLjubinko Đokić, pomoćnik gradonačelnika\nOd istog ministarstva Lozničani očekuju odgovor i za projekat uređenja Železničke ulice, od šabačkog puta do Ulice Luke Stevića, čija je predračunska vrednost 25 miliona dinara.\nĐojić dodaje da se i za kompletnu rekonstrukciju Ulice Svetog Save takođe čeka očekuje podrška, a vrednost te investicije je oko 78 miliona dinara.\n- Kancelarija za javna ulaganja odobrila nam je 14,5 miliona dinara za rekonstrukciju ambulante u Lešnici, kao i 11 miliona za sređivanje krova i stolarije u OŠ "Anta Bogićević", dok je Ministarstvo zdravlja konkurisalo kod ove kancelarije sa projektom nadogradnje internog odeljenja u lozničkoj Opštoj bolnici i to vredi oko 80 miliona dinara, kao i za njenu kotlarnicu - kaže Đokić.\nBulevar Dositeja Obradovića\nVučević obišao odeljenje za SUZBIJANJE KORUPCIJE u Novom Sadu


Sindikati iz Evrope upoznati sa problemima u vezi sa socijalnim dijalogom u BiH | zenicainfo.ba\nNaslovnica Aktuelno Sindikati iz Evrope upoznati sa problemima u vezi sa socijalnim dijalogom u...\nSindikati iz Evrope upoznati sa problemima u vezi sa socijalnim dijalogom u BiH\nU Budimpešti se 1-2. aprila 2019. godine održava Regionalni pripremni sastanak sindikalnih centrala iz Evrope za Godišnju konferenciju Međunarodne organizacije rada koja će se u junu održati u Ženevi. Organizatori skupa su Međunarodna konfederacija sindikata i Fondacija Friedrich Ebert.\nCilj sastanka je kreiranje stava sindikata koji će biti prezentiran na najvećem tripartitnom skupu u Ženevi. S obzirom da Međunarodna organizacija rada ove godine proslavlja 100. godišnjicu od svog osnivanja, Redovna godišnja konferencija će predstavljati dobru priliku da sindikati iznesu probleme s kojima se svakodnevno suočavaju u matičnim državama, te da zatraže od MOR da izvrši dodatni pritisak na vlade da ratificiraju sve konvencije, ali i povećaju stepen primjene već ratificiranih konvencija i pooštre kazne za one koji ih krše.\nMeđu 40 predstavnika sindikalnih centrala iz cijele Evrope je i Lejla Čaušević-Sućeska, koja na skupu predstavlja Savez samostalnih sindikata BiH i Konfederaciju sindikata BiH. Tokom predstavljanja izvještaja o primjeni sindikalnih prava u Bosni i Hercegovini, kolegica Čaušević-Sućeska je posebno istakla problem sa nepoštivanjem principa socijalnog dijaloga, čime se direktno krše konvencije Međunarodne organizacije rada. To se u najvećoj mjeri odnosi na Vladu Federacije BiH koja već 15 mjeseci blokira rad Ekonomsko-socijalnog vijeća za teritoriju Federacije BiH, čime je onemogućeno određivanje i najniže cijene rada, a na čemu SSSBiH insistira.\nNa kraju trodnevnog zasjedanja biće usvojeni zaključci koji će biti dijelom zvaničnog stava Međunarodne konfederacije sindikata na Godišnjoj konferenciji Međunarodne organizacije rada.\nPrethodni članakJU „Centar za djecu i odrasle osobe s posebnim potrebama“ ZDK: I mi smo dio „Light It Up Blue“ priče\nNaredni članakRadionice INZ sa najmlađim u ZDK: oralna higijena važan segment očuvanja zdravlja


SINIŠINI PROJEKTILI: Dan kada je čuveni fudbaler neverovatnim slobodnjacima ušao u istoriju\nDAN KADA JE SINIŠA ISPISAO ISTORIJU: Het-trik iz slobodnjaka!\nOvaj sjajni fudbaler, je u karijeri igrao za Borovo, Vojvodinu, Crvenu zvezdu, Romu, Sampdoriju, Lacio i Inter.\nApsolutni je rekorder u italijanskoj Seriji A po broju postignutih golova iz slobodnih udaraca, ta brojka je fantastičnih 28.\nSiniša Mihajlović je imao veoma snažan šut, a opet i gotovo savršeno precizan, pa je takva kombinacija bila prava „noćna mora“ za mnoge golmane širom Evrope.\nUpućivao je prave projektile ka protivničkim golmanima. Posebno je ubojit bio sa veće razdaljine, pa je vrlo često matirao golmane sa više od 25 metara i to uglavnom posle udaraca koje ne bi odbranila ni „tri golmana“.\nSamo jedne sezone u dresu Lacija, Siniša Mihajlović je postigao devet golova iz slobodnih udaraca, a jedna utakmica, dok je nastupao za Lacijale, posebno je ostala u sećanju svim ljubiteljima Sinišinih „bombi“ iz „slobodnjaka“.\nCIRKUS U KAMERUNU: Pustili pogrešnu himnu Mauritanije\nHIT FOTKA STIŽE IZ UKRAJINE: Dizajner na godišnjem odmoru\nTO IMA SAMO U ITALIJI: Specija bez šuta na gol srušila Napulj\nLacio je u meču italijanskog prvenstva, odigranom 13. decembra 1998. godine, pobedio bivši Sinišin klub Sampdoriju rezultatom 5:2, a Mihajlović je na tom duelu napravio istorijski podvig, postigavši het-trik i to verovali ili ne iz slobodnog udarca.\nBio je to dan za sećanje svih Lacijala i čitave sportske javnosti u Italiji. U susretu sa timom iz Đenove, Siniša Mihajlović je majstorskim golovima iz „slobodnjaka“ u 29, 44. i 52. minutu potvrdio epitet koji nosi da je uz Roberta Karlosa bio najbolji izvođača slobodnih udaraca na svetu tih godina, ali i još jednom pokazao da ni daljine od 30 metara za njega nisu predstavljale veći problem. Sva tri gola Mihajlović je postigao skoro sa iste pozicije, po sredini terena, samo su razdaljine bile različite.\n#Siniša Mihajlović #Lacio #Serija A #fudbal #retro sport #sportske vesti


Elektronski mediji - Blic Online\nCrna Gora: Usvojena informacija o pomoći elektronskim medijima\nVlada Crne Gore usvojila je danas informaciju o pomoći komercijalnim i lokalnim radio i TV emiterima čime je iskazala spremnost da iz budžeta u ovoj i u naredne četiri godine odobri pomoć u izmirenju obaveza koje ovi emiteri imaju prema Radio-difuznom centru, shodno zaključenim ugovorima o korišćenju infrastrukture i prenosnog sistema.\nNELOGIČNOSTI Tasovac: Pojasniti kriterijume za dodelu sredstava elektronskim medijima\nMinistarstvo kulture i informisanja objavilo je danas rezultate konkursa za sufinansiranje medijskih sadržaja u pet od šest kategorija, a ministar Ivan Tasovac uputio je zahtev za sastanak članovima komisije za elektronske medije kako bi dobio pojašnjenje kojim se kriterijumima rukovodila komisija, saopštilo je Ministarstvo.\nElektronski mediji moraju tokom predizborne kampanje da se ponašaju jednako prema svim političkim strankama i ako odluče da prenose stranačke skupove jedne stranke, to moraju da urade i za ostale.\nŽivković: Zakonom ukinuti reklamiranje političkih stranaka u elektronskim medijima\nPoslanik i predsednik Nove stranke Zoran Živković izjavio je danas da je ta partija tražila da su dnevni red sednice parlamenta uvrste izmene dva zakona koje bi ukinule reklamiranje političkih stranaka u elektronskim medijima, što su poslanici Skupštine Srbije odbili.\nTransparentnost: Uvesti red u oglašavanje medicinskih preparata\nSavet za monitoring, ljudska prava i borbu protiv korupcije "Transparentnost" zabrinut je zbog sve većeg broja oglašivača koji građanima nude različite trave, masti, kapi za zdravstveni preporod i najbrži oporavak, preko agresivne medijske kampanje koja se sprovodi posredstvom elektronskih medija sa nacionalnom frekvencijom.\nHrvatska RTL oštro kritikovala Savet za elektronske medije\nPredsednik uprave hrvatske televizije RTL Johanes Cil danas je oštro kritikovao Savet za elektronske medije koji je nedavno zapretio toj medijskoj kući oduzimanjem koncesije zbog odstupanja od odobrene programske osnove.\nPrelazak na digitalni TV signal posle aprila 2012.\nPrelazak elektronskih medija u Srbiji sa analognog na digitalni signal, koji je predviđen za 4. april 2012. verovatno će biti odložen. Datum je bio preporuka Evrope, a digitalizacija korak u usklađivanju Srbije sa evropskom regulativom, rečeno je na okruglom stolu “Monitoring medijske scene u Srbiji”, koji je organizovala Asocijacija nezavisnih elektronskih medija (ANEM).\nČetiri miliona dinara za valjevske elektronske medije\nVALJEVO - Potpisivanjem ugovora o sufinansiranju medija u Valjevu, danas je otpočela saradnja grada Valjeva sa lokalnim privatnim medijima, kojom će se poboljšati informisanje građana Valjeva o svim najvažnijim temama i aktivnostima lokalne samouprave.


Foto: Grad Banjaluka / Ilustracija | Od 1. septembra kontrola septičkih jama u Banjaluci\nN.N. 20.08.2019 11:54\nBANJALUKA - Vodna inspekcija i Komunalna policija Grada Banjaluka od 1. septembra krenuće u kontrole septičkih jama po domaćinstvima u svim dijelovima grada gdje ne postoji izgrađena kanalizaciona mreža, kako ne bi dolazilo do izlivanja fekalija po putevima i lokalnim vodotokovima.\n"U naseljima gdje ne postoji kanalizaciona mreža, domaćinstva su, prema zakonu, dužna da imaju izgrađene septičke jame i da ih redovno i na propisan način održavaju", kaže načelnik Odjeljenja za inspekcijske poslove Janko Kecman.\nSvim mjesnim zajednicama su već upućeni dopisi s ovim obavještenjem, kako bi mještani bili upoznati sa predstojećom kontrolom. U obavještenju se, između ostalog, podsjeća na obavezu propisnog pražnjenja postojećih septičkih jama, u skladu sa pravilnikom o ispuštanju otpadnih voda za gradove i naselja gdje nema javne kanalizacije.\n"Sugeriše se građanima da izvrše navedenu obavezu prije kontrola na terenu, pogotovo što će svi koji budu uhvaćeni u prekršaju biti suočeni sa kaznom od 500 KM", ističe Kecman.\n"Naš cilj i nije kažnjavanje, nego, prevasghodno, zaštita stanovništva i životne sredine, koju ugrožavaju nesavjesni sugrađani", zaključuje Kecman.\nBanjaluka Septička jama\nU Banjaluci otkrivena bista "maršalu pobjede"